
CAft: “Haci uso di recuperacion na probecho di un economia resistente” 


Ayera tardi a tuma luga 
e prome conferencia di 
prensa cu e presidente 
nobo di CAft, Lidewijde 
Ongering, hunto cu otro 
dos miembro. Entrante dia 
1 di februari 2023 a nom- 
bra Sra. Ongering como 
presidente di e Colegio di 
supervision financiero di 
Aruba (CAft), Colegio di 
supervision financiero di 
Corsou y Sint Maarten, y 
Colegio di supervision fi- 
nanciero di Boneiro, Saba 
y Sint Eustatius. 


CAft a bishita Aruba dia 9 y 
10 di februari y durante su 
bishita el a hiba combersa- 
cion cu Gobernador di Aru- 
ba, Minister di Finanzas y 
Cultura, Minister di Turismo 
y Salud Publico, Minister di 
Transporte, Integridad, Na- 
turalesa y Asunto di Hende 
Grandi, Conseho di Minister 
y Parlamento di Aruba. 


Durante a conferencia CAft 
a elabora ariba algun punto 
di importancia pa Aruba y 
prome punto cu e toca riba 
dje ta presupuesto y desa- 
royo economico di Aruba. 
Recuperacion di economia 
na Aruba ta sigui y turismo ta 
back na e cifranan di prome 
cu e pandemia a yega e isla. 


Den 2022 economia a crece 
cu 12%, segun e ultimo cal- 
culonan di Fondo Monetario 
Internacional (IMF). Pa 2023 
ta spera un crecemento di 5% 
y door di, entre otro, e recu- 
peracion economico fuerte 
aki y e medidanan fiscal 
anuncia, ta spera un surplus 
presupuestario di 1% di e 
producto interno bruto (PIB) 
na 2023. 


Esaki ta un cambio positivo, 
CAft ta indica, considerando 
e impacto di e crisis di pan- 
demia durante e ultimo añan- 
an. Nan ta remarca cu ta im- 
portante pa Aruba probecha 
di e impulso aki pa reduci e 
debe publico di 5.700 miyon 
florin na un nivel sostenibel. 


Pa logra esey Aruba mester 
spaar adicionalmente banda 
di aumenta entrada y cobe- 
rtura 
incidental. 
Reforma 
structural di cuido di salud 
y seguridad social ta percura 
pa mas resiliencia. CAft a pidi 
atencion pa esaki durante su 
bishita na Aruba dia 9 y 10 di 
februari 2023. 


Di otro banda, aunke e recu- 
peracion economico di Aruba 
ta bayendo den bon caminda 
y ta spera un surplus di 1 


porciento di e PIB na 2023, 
e organismo ta indica cu tin 
algun risico importante pa 
menciona pa loke ta trata pre- 
supuesto. 


Primeramente, e presidente 
nobo di e organismo a men- 
ciona, ta cu e presupuesto ta 
basa ariba un calculacion di 
crecemento optimista, y a 
pesar cu optimismo ta un bon 
vision, mester sigura cu esaki 
ta uno factibel tambe. 


Den e presupuesto ta inclui 
tambe algun ingreso oca- 
sional, manera por ehempel e 
subsidio di costonan salarial y 
despues di aña 2023 esaki no 
lo ta e caso mas y e presidente 
ta resalta cu ta importante 
pa tene bon cuenta cu esaki 
tambe. 


Lidewijde ta menciona tambe 
cu den presupuesto tin un 
fuerte risico di tasa di interes 
como resultado di e refinan- 
ciamento cu Aruba tin y es- 
aki combina cu e desaroyo di 
tendencia di aumento di in- 
teres rond mundo. El a splica 
cu esaki ta pone un presion 


enorme ariba e presupuesto 
di Aruba ya cu 20% di e pre- 
supuesto ta bay na pago di e 
interes aki. 


P’esey e organismo ta indica 
ta importante pa Aruba tuma 
paso pa logra finanzas pu- 
blico sostenibel. Presupuesto 
di 2023 ta cumpli cu e norma 
presupuestario y esey ta un 
prome paso den bon direc- 
cion, pero pa mantene e ten- 
dencia aki y logra surplus mas 
halto den e añanan binidero, 
mester medida adicional. 


“Importante ta pa Aruba spaar 
structuralmente mas, na 2023 
caba, y no warda te na 2024 
pa haci esey, manera ta pro- 
pone den e presupuesto. E 
Pakete di Medida (Land- 
spakket) ta sirbi como guia 
pa esaki, manera aumento di 
habilidad di entidad guber- 
namental, manera Serlimar y 
Arubus N.V., pa mantene nan 
mes financieramente.” 


Pa loke ta e topico di im- 
puesto, CAft ta remarca cu 
entrada fiscal di Aruba por 
subi significativamente, si 


mehora cumplimento fiscal. 
Nan ta recomenda pa tuma 
medida 
diligentemente 
al 
respecto pa no solamente ta 
contribui na mehoracion di 
finanzas publico, sino tambe 
na distribucion mas balansa 
di presion fiscal. Den e con- 
texto ey CAft ta recomenda 
pa reconsidera introduccion 
di impuesto riba tip. 


Den liña cu e obhetivonan di 
e Pakete di Medida, Aruba ta 
trahando pa simplifica e siste- 
ma fiscal. Pa logra un surplus 
di por lo menos 1% di e PIB 
den 2023, CAft ta recomenda 
pa cuminsa e proceso legisla- 
tivo pa cobra impuesto riba 
volumen di benta (BBO) na 
frontera mas pronto posibel. 
Lidewijde a indica cu e plan 
ta pa na luna di juni di e aña 
aki introduci esaki. 


Tambe, den liña cu recomen- 
dacion anterior di IMF, CAft 
ta anima Aruba pa simplifica 
e sistema di impuesto indi- 
recto y sigui cu introduccion 
di impuesto riba balor añadi 
(iba), manera a anuncia ante- 
riormente.” 


E presidente di a organismo 
a toca tambe e punto di in- 
version. El a splica cu pa haci 
economia di Aruba mas resil- 
iente y pa aumenta su capaci- 
dad pa genera entrada, ta nec- 
esario pa inverti. El a remarca 
cu IMF tin un norma pa loke 
ta trata sumanan presupuesta 
pa inversion cual ta alrededor 
di 3%. Si traduci esaki den 
e presupuesto di Aruba, el a 
sigui splica, e suma lo ta al- 
rededor di 180 miyon florin 
y pues suma presupuesta pa 
inversion den 2023, 20 mi- 
yon florin, ta mucho abao. 


El a agrega tambe cu nan a 
tuma nota cu hopi biaha den 
loke ta ehecucion di inversi- 
onnan ta keda atras pa loke ta 
plannan y na final en realidad 
menos inversionnan ta wor- 
do realisa. 


“Inversion 
specifico 
den, 
por ehempel, infrastructura 
y proyecto di mitigacion y 
adaptacion na cambio cli- 
matico, ta contribui na crece- 
mento economico sosteni- 
bel. CAft ta anima Aruba pa 
elabora un plan di inversion 
plurianual.” 


Ultimo punto cu CAft a 
elabora riba dje ta cuido di 
salud y seguridad social, cual 
ta keda un punto di atencion 
importante. Danki na e bon 
desaroyo economico, e situa- 
cion a bira un poco miho. 
Aruba a tuma varios medida 
caba pa mehora e situacion 
financiero di e sistema social, 
manera reduci gasto di e lista 
positivo. 


El a remarca cu Minister di 
Salud Publico mester tuma 
medidanan 
structural 
pa 
mantene e gastonan den cui- 
do manehabel. Tambe door 
di 
desaroyo 
demografico, 
gasto den cuido y den pensio- 
en di behes lo aumenta mas 
lihe cu entrada y, si no cambia 
e maneho, pronto lo tin defi- 
cit. sobre todo aki na Aruba, 
cu tin un dubbele vergrijzing 
(envehecimento). 


“Pues, mester mira econo- 
misacion den cuido y segu- 
ridad social den e perspectiva 
plurianual aki. Ta necesario 
pa tuma medida awor pa ga- 
rantisa cu e sistema social ta 
pagabel pa e generacionnan 
futuro tambe. 


Den e contexto ey CAft ta an- 
ima Aruba pa yega na calcula- 
cion plurianual bon funda pa 
desaroyo di gasto den cuido 
di salud.” 

Lidernan religioso y nan siguidonan a reuni dilanti Bestuurskantoor 
“Turistanan ta bonbini, pero... esaki no ta un isla di locura” 


Ayera den oranan di atardi 
un grupo di lider religioso 
di Aruba a reuni dilanti 
Bestuurskantoor na unda 
nan a trece dilanti varios 
punto, manera e resultado 
di recoleccion di firma cu 
nan a haci pa rechasa le- 
galisacion di matrimonio 
igualitario si Gobierno di 
Aruba ta dicidi di bay ca- 
sacion. Tambe a expresa 
rechaso tocante e inciden- 
tenan cu a sucede cu un 
grupo di turista cu a bin 
cu barco crucero. 


Diaranson ultimo manera a 
bira conoci, un barco crucero 
di e comunidad LGBTIQ+ 
a bin Aruba na unda algun di 
su turistanan a tene un acti- 
tud basta ‘liberal’. E lidernan 
religioso ta rechasa esaki y cu 
ningun autoridad a trece esa- 
ki dilanti ni para responsabel 
pa e actonan cu e turistanan 
a haci. 


Ayera alrededor di 100 perso- 
na a acompaña e lidernan cu 
cantica religioso y borchinan 
na Bestuurskantoor. “Nos 
kier a bin djis trece e cosnan 
dilanti y tur hende a cana 
aki y yega, nos ta contento 
cu esey”, un di e lidernan di 
nomber Frank Daal di Good 
Samaritan Church a bisa. 


E resultado preliminar di re- 
coleccion di firma ta cu ayera 
tabata 14.420 firma, esaki ta 
un acumulacion tanto di fir- 
manan online como di fir- 
manan fisico. A sigura cu 
nan no a obliga ni un hende 
pa firma. “Den otro palabra, 
e pueblo di Aruba ta mor- 
al, cristian, nan kier mira e 
pueblo aki pa wordo goberna 
cu principionan di Dios. Nan 
no ta aproba maneranan di 
biba cu ta cana contra camin- 
danan, normanan y balor di 
Dios,” Daal a comenta. 


A sigura cu masha poco re- 
curso y hende a bay afo pa 
busca e firmanan aki. Alabes 
a indica cu nan tin planea pa 


sigui busca e firmanan aki, pa 
motibo cu casi 15.000 ekiva- 
lente na 20% di electorado di 
Aruba cu ta indica di ta contra 
matrimonio homosexual, ya 
cu esaki “ta contra e manera 
con matrimonio ta mustra 
for di e palabra di Dios, nan 
kier pa e keda natural, origi- 
nal manera Dios ta stipul’e. 
Nan ta contra di cambia e 
definicion di e famia. Sigu- 
ramente nan ta contra pa 
touch nos muchanan, mes- 
ter laga e muchanan aki den 
nan desaroyo, no por mishi 
cu e muchanan aki, nos no ta 
acepta esaki. Eeducacion di 
nos muchanan ta pertenece 
na nos, nos kier ta na cas con 
nos ta lanta nos yiunan y ni 
un maestro no por djis tuma 
e rol ey over di e mayornan; y 
nos a mira cu e liña a wordo 
pasa y no a wordo respeta.” 
Daal a menciona. 


Durante su ponencia, nan a 
keda ricibi pa prome minister 
Evelyn Wever-Croes, y asina 
nan a inform’e tocante nan 
preocupacion. 
Minuutnan 
despues Daal a sali y a splica 
na prensa y tur esnan presen- 
te cu nan a papia di diferente 
punto, como por ehemplo di 
e barco crucero, e cual “ta un 
preocupacion hopi grandi no 
pa nos. Pero pa Aruba esaki ta 
completamente 
inaceptabel 
loke a tuma luga den pleno 
centro di ciudad, na luganan 
publico, e cos ey gewoon e no 
mag ripiti mas. E no por y si 
nos no lanta bisa algo y haci 
algo, mañan nan ta bin y tur 
e letternan tras di e L y e + ta 
bay bini. E pensa ta cu akinan 
nan por haci loke nan kier y 
ya nos tin casi 15.000 firma 
cu ta mustrando caba cu nos 
no kier e cosnan aki.” 


Igualmente el a menciona cu 
turistanan ta bonbini debi cu 
Aruba ta un isla turistico, pero 
“comporta bo mes, respeta bo 
mes y respeta nos. Esaki no ta 
un isla di locura, esaki ta un 
isla moral, cristian, un isla 
cu ta respeta matrimonio y 


famia,” Daal a bisa. 


El a comenta tambe cu prome 
minister a indica na nan cu e 
tabata sorprendi di a mira tur 
esaki riba e videonan cu a bay 
viral y cu un investigacion a 
cuminsa pa wak kico a pasa, 
unda e cos a bay robes y di- 
con no a actua y no a bay con- 
forme ley. Ademas el a sigura 
nan cu dialuna awor den un 
rueda di prensa di gobierno 
e ta bay papia di e tema aki y 


con e ta bay haci pa esaki no 
ripiti mas. 


Nan tambe a puntra prome 
minister si nan a dicidi di 
bay casacion pa loke ta trata 
e decision di HOF di aproba 
matrimonio igualitario. Esaki 
pa motibo cu segun Daal a 
sigura, e ta considera cu e fir- 
manan ta suficiente pa Aruba 
por bay casacion pasobra nan 
kier para e ley aki, “cu di ni 
un forma e ta aceptabel aki- 
nan. Y e ley aki ta peligroso 
pasobra ta e porta cu ta habri 
cu despues tur otro cos cu 
bin, bo no por discrimina nan 
pa motibo di ley,” Daal a bisa. 


Ademas di esaki, Roberto 
Gracia, lider di e grupo re- 
ligioso Odres Nuevo, a bisa 
cu nan kier pa “Gobierno di 
Aruba sigura pa cruceronan 
di e tipo aki no yega Aruba 
mas. Of ora nan bin, duna 
nan e reglanan cu ta skirbi 
caba, manera cu ta ilegal cana 


sunu riba caya y tene relacion 
sexual den publico.” 


Redactor di Bon Dia Aruba 
a puntra pastoor Gracia mi- 
rando cu den e caso aki co- 
munidad henter a keda con- 
mociona pa e comportacion 
di ‘algun’ turista, cu ta berdad 
no ta aceptabel, si por en ber- 
dad considera esaki como un 
motibo pa critica henter e co- 
munidad LGBTQ+. Igual- 
mente tin cu tuma den con- 
sideracion cu na aña 2021, un 
pastoor di un iglesia na Aruba 
di inicialnan D.S a keda con- 
dena pa mishi un mucha 
menor di edad, cual tampoco 
ta aceptabel. Sinembargo, no 
p’esey mester generalisa cu 
tur pastoor di iglesianan ta 
comete actonan castigabel. 
Segun Gracia sinembargo, e 
persona en cuestion nunca 
tabata un pastoor, maske si e 
ta condena e hecho castigable 
contra e mucha. 


LOCAL 
A4 


Diasabra 11 Februari 2023 


Fundacion Orguyo: 
“No mal usa comportacion di algun, pa condena henter comunidad di 
LGBTQI+” 


Fundacion Orguyo Aruba 
a manda un comunicado 
di prensa ayera na unda 
nan a informa cu nan a 
tuma nota di algun video 
cu ta pasa rond, cu ta ilus- 
tra mal comportacion di 
algun turista cu a bin Aru- 
ba riba barco crucero den 
siman. 


Di esaki, nan ta señala cu 
“Orguyo ta condena y distan- 
cia di tur comportacion cu ta 
contra leynan penal di Aruba. 
Como tal ta lamenta e suce- 
dido cu algun di e turistanan 
di e barco crucero a causa. E 
comportacion di algun no ta 
refleha e normanan di e gran 
mayoria den e comunidad 
LGBTQI+.” 
Condenabel 
tambe, ta e mal uso di algun 
persona y organisacionnan, 
pa usa mal comportacion di 
algun, pa demonisa henter e 
comunidad LGBTQI+. Nos 


sa cu den tur parti di nos so- 
ciedad actonan castigabel ta 
tuma luga, y cu e personanan 
cu comete esakinan mester 
carga e consecuencia cu esaki 
ta trece cune. Esaki ta conta 
igual pa hetero, LGBTQI+, 
rasa, religion. afiliacion polit- 
ico y tur otro denominacion 
cu por ta existi. No por usa 


actuacion di algun, pa trece 
tur hende cu ta pertenece na 
un denominacion den luz 
negativo. Ta lamentabel cu 
mal comportacion di algun ta 
wordo usa pa sigui fomenta 
odio contra di e comunidad 
LGBTQI+. 
Homofobia, 
stigma y discriminacion con- 
tra personanan LGBTQI+ 


por afecta e salud y bienestar 
di e comunidad aki negativa- 
mente,” e comunicado a in- 
dica. 
Pa e motibo aki, nan ta señala 
cu “na luga di fomenta odio 
contra un parti di nos socie- 
dad, ban traha riba un Aruba 
inclusivo na unda tur hende 


por biba den harmonia cu 
otro y por yega na desaroya 
na nan mayor potencialnan.” 
E documento a finalisa. 


Di otro banda, tambe por a 
tuma nota di un otro comu- 
nicado di un parlamentario 
cu segun por a compronde 
esaki no ta prome biaha cu 
un barco crucero di comuni- 
dad LGBTIQ+ ta bin Aruba, 
loke ta nifica cu e ponencia di 
lidernan religioso unda cu ta 
haci sugerencia di cruceronan 
di e tipo aki no bin Aruba mas 
no ta na su luga, ya cu mas cu 
dies aña pasa tambe a bin un 
otro crucero cu turistanan di 
e comunidad aki cu a bin dis- 
fruta di e isla, solamente cu e 
aña aki tabatin mas actividad- 
nan y nan bishita a bira mas 
popular, aunke e actonan di 
‘algun’ di nan sin generalisa, 
a laga hopi di desea. 


Minister Dangui Oduber a reuni cu CAft en cuanto e sector di cuido na 
Aruba 


Minister di Turismo & 
Salud Publico, Sr. Dan- 
gui Oduber a reuni cu e 
voorzitter di CAft, Sra. 
Ongering pa un comb- 
ersacion tocante con por 
sigui yuda sostene otro 
pa cu e costonan den sec- 
tor di cuido aki na Aruba. 


E reunion tabata uno fruc- 
tifero caminda cu Caft a 
keda impresiona special- 
mente cu e plannan con pa 
mitiga y haci e fondonan di 
AZV uno sostenibel pa fu- 
turo. Temanan cu Minister 
Oduber a amplia ariba dje 
tabata e desaroyo positivo pa 
cu Aruba su economia cual 
tin un efecto positivo ariba 
e fondonan di AZV. Tambe 
a papia over di reenforsa e 
eerstelijnszorg, 
intensifica 
e cooperacion entre HOH 
y Imsan y e diferente plan- 
nan di accion formula den 
nos roadmap den cuadro di 
Landspakket, segun un co- 
municado di gobierno. 


Minister Dangui Oduber a 
gradici un y tur presente na 
e reunion cu CAft y a keda 
satisfecho cu e tawata un 
reunion positivo y construc- 
tivo. 

Raisa Montilla 


Nos tin poblacion... 
Pa haya mas polis...? 


Regularmente nos ta haya señal cu nos pais ta to- 
cando e limitenan di capacidad pa atende cierto 
necesidadnan cu servicio publico specializa ta 
presenta. Tin escasez riba varios tereno, unda 
ta trata di personal na nivel profesional medio, 
cu pa gran parti mester por haya nan educacion 
localmente. Alto Comisario di Cuerpo Policial 
di Aruba, por ehemplo, a expresa e siman aki 
su preocupacion pa e subasignacion grandi di e 
cuerpo. E ta papia di un falta di como 50% na 
personal, pa un gran parti den e parti operacio- 
nal. Esey ta serio, pero no ta bin como sorpresa; 
e falta cronico di personal den cuerpo policial ta 
bon conoci pa hopi tempo caba. Y no solamente 
cu e ta conoci, e opcionnan pa realmente reme- 
dia e situacion aki ta limita, di manera cu den 
ultimo añanan no a presenta solucion tampoco. 
Esaki tin como consecuencia cu tin un situacion 
di trabao di overtime den e cuerpo, cu a bira 
obheto di investigacion cu critica di e overtime, 
pero no a relaciona esaki publicamente tanto cu 
e escasez di personal. Mas en general, ta e cuer- 
ponan uniforma unda tin caso serio di overtime, 
cu no por soluciona sin mira e asunto aki den su 
contexto general. 


Mester bisa cu e situacion den cuerpo policial no 
ta unico. Nos tin por ehemplo tambe e situacion 
den enseñanza, unda e preparacion di maestro 
pa enseñanza basico no ta suficiente pa cumpli 
cu e demanda di e sector aki. Den ambos caso, 
tin mas ainda, esaki ta conduci na admision di 
hende den e centronan di preparacion cu no ta 
cumpli cu e standard minimo necesario. E con- 
testa practico ta pa haci esaki di tur manera, loke 
ta yama e pregunta si den e casonan aki a largo 
plazo ta cumpliendo cu e calidad minimo nec- 
esario pa e tipo di funcionnan aki. Esaki ta trece 
nos riba e siguiente pregunta: Nos tin ainda un 
parti di e poblacion cu por yena e bashi aki ainda, 
o nos ta yegando na e limite di loke nos tin, na 
hende prepara debidamente pa inicia opleiding, 
y cu ta dispuesto tambe pa ambiciona e carer- 
anan ey? 


Nos ta kere cu nos ta yegando, o a yega caba, 
na e limitenan di lo posible, y cu no tin manera 
facil pa crea un base mas extenso for di cual por 
recluta persona disponible y dispuesto pa sigui 
e educacionnan specializa aki. Den esaki nos 
no ta papiando di e eventual popularidad o no 
di e profesion. Nos ta referi na e grupo cu tin 
e educacion adecua, plus un actitud y ambicion 
pa cuminza e carera ey. Di loke nos ta tende pa 
varios aña ta cu ta explorando caba den e grupo 
cu ta ‘substandard’ pero cu eventualmente por 


haya un tipo di upgrading pa por haci e opleiding 
cu exito. Atrobe, no ban discuti aki e calidad fi- 
nal, pero djis limita nos mes un rato na e aspecto 
numerico. Y pa esey nos ta bay na loke e cifranan 
general ta bisa nos. 


Riba papel e asunto no ta mustra asina malo, ya 
cu e grupo cu ta caba Mavo ta e grupo mas gran- 
di den nos sistema di educacion. Tin un grupo 
di Havo tambe cu no ta bay studia den exterior 
pero esey ta bastante limita. Pero, den ambos 
caso e exigencianan ta bay mas leu cu e simple 
diploma. Pa bira maestro bon conocimento di 
Hulandes, y Papiamento, ta importante y manera 
bisa caba, e ambicion y vocacion mester t’ey. Pa 
cuerpo policial tin otro criterio, fisico entre otro, 
y e ausencia di antecedente delincuente, entre 
otro. Nos por di algun manera amplia e grupo 
aki, es decir, yega na un grupo mas grandi cu ta 
mihor prepara pa e dos careranan aki? Talvez, 
pero e ora algo mas mester sucede. Porcierto 
na november 2022 Conseho Socio-Economico 
(SER) a publica un conseho encuanto ‘laaggelet- 
terdheid’ na Aruba, unda ta dedica atencion na 
e fenomeno di hende cu oficialmente tin cierto 
educacion, pero cu nan falta di dominio, entre 
otro di idioma, ta stroba nan den nan bida per- 
sonal y den nan carera profesional. En principio 
e estudio aki ta dedica atencion na e grupo cu 
no tin enseñanza primario termina, o no a pasa 
mas leu cu e promer dos aña di e ciclo basico di 
Mavo/EPB, cu ta e grupo mas afecta pa e falta di 
educacion suficiente. Honestamente, nos ta kere 
cu e problema ta mas serio, pasobra no tur per- 
sona cu logra caba Mavo o EPB, tin suficiente 
‘equipahe’ pa continua cu un estudio na nivel 
mas avanza. Nos ta bisa esaki a base di e propio 
experiencia cu e material humano cu e sistema 
escolar actualmente ta produciendo. Y ta esaki 
ta causa, posiblemente, e escasez cu ta presenta 
actualmente. E analisis di SER ta propone entre 
otro pa fortifica un cultura di lesamento y e crea- 
cion di un centro di idioma pa fortifica conoci- 
mento di e grupo aki. Nos no por bay mas den 
detaye tocante e estudio aki; pa esun interesa, e 
ta obtenible riba website di SER (ser.aw). 


Cu esaki nos ta kere cu por resolve e problema 
structuralmente? Honestamente: no. Pero ta 
logico cu sinta cu braza cruza sigur no ta bay 
yuda. E problema aki atrobe ta mustra riba e 
cambionan urgente cu mester bin den henter 
nos enseñanza, cuminzando na e base. E deci- 
sionnan clave ta pendiente, y e caminda ta lar- 
go. Mientras tanto, polis lo keda traha double 
shift...? 

Tocante uso di apostrof, abreviacion 
y mas... 


Nos edicion di e siman aki ta trata un tema cu a aparece 
caba den un anterior edicion, pero durante casi un aña y 
mey di existencia di e column aki, no ta parce nos mal 
idea pa bolbe na algo asina. Sigur no ora ta trata di algo cu 
nos ta topa tur dia den nos Papiamento oral y por escrito. 
Esey ta e uso di abreviacion, entre otro via un ‘apostrof’ 
(na Hulandes, un ‘apostrophe’ na Ingles, ‘apóstrofo’ na 
Spaño) pa reemplaza un letter o silaba cu nos no ta pro- 
nuncia y/o skirbi. 


Esaki no ta un tema exclusivo di nos idioma, nos ta topa 
e fenomeno den hopi idioma, en todo caso den esun- 
nan di importancia pa nos Papiamento. E frecuencia y e 
forma con ta usa abreviacion por varia entre e idiomanan 
aki. Hulandes por ehemplo conoce un uso bastante am- 
plio di apostrof, mescos cu Ingles, mientras den idioma 
Spaño e no ta asina comun; mas tanto ta usa esaki ora 
e ta referi na un expresion oral (“Eso pa’ que aprendas, 
hijo”). 


E uso den Papiamento di un apostrof pa indica unda nor- 
malmente lo tabatin un letter ta basta general, manera 
den varios forma di combinacion cu ta encera e palabra 
‘pa’: p’e, p’ele, p’esaki, p’esey, p’esaya. Tambe ta di uso 
diario den loke nos ta produci na texto e uso na final di 
un verbo cu ta termina cu un ‘a’, por ehemplo, mientras 
cu ta sigui e tercer persona singular (‘e’): “Nan a hib’e 
hospital pa tratamento”. Tin momento cu nos ta mira 
cu tin un cierto duda kico pa haci cu un verbo cu ta 
termina cu un ‘i’ y cu ta duna un secuencia di letter cu 
ta pone nos pensa si mester skirbi un ‘c’ o un ‘k’. Esey 
por ehemplo den caso di e verbo ‘saca’: “Nan a sac’e (o: 
sak’e) di e tienda cu polis”. Pregunta: nos mester skirbi 
un ‘c’ suponiendo cu tur hende sa cu ta trata di e verbo 
‘saca’ y corespondientemente mester pronuncia e ‘c’ aki 
corectamente, o mester opta pa skirbi un ‘k’ pa mayor 
claridad, ya cu en principio un ‘c’ dilanti un ‘e’ ta pro- 
nuncia manera un ‘s’? Nos no ta na altura cu tin regla 
defini pa esaki; nos no a topa cu un splicacion di e caso 
specifico aki den e literatura existente. Nos ta supone cu 
mayoria di persona den ambos caso ta comprende con ta 
pronuncia esaki. 


E uso frecuente di apostrof den Papiamento ta relaciona 
cu e custumber di abrevia palabra hopi den e uso oral di 
nos idioma. Den e casonan ey no semper nos ta mira cu ta 
aplica un apostrof como señal cu e persona ta haci e abre- 
viacion conscientemente. Esey ta e caso por ehemplo cu 
e palabra ‘manera’ cu ta keda abrevia por ehemplo den e 
frase: “Mane cu el a bin, el a bay atrobe”. O: “Mane un 
lamper el a pasa bay”. Manera nos a trata den un edicion 
reciente, a surgi e custumber tambe di reduci e palabra 
‘pasobra’ te na ‘paso’. Ora nos usa esaki den forma oral 
no tin confusion pasobra e forma di pronuncia (‘pasó’) ta 
clarifica esey. Sin embargo, ora nos skirbi esaki (‘paso’) e 
ta crea confusion cu e otro uso cu e mesun palabra ey tin. 


Nos ta drenta teritorio un poco discutible si, ora ta trata 
di custumbernan reciente, y no generalmente acepta, 
unda ta yega na palabra nobo a base di abreviacion oral, 
manera: ‘awoki’. Nos ta opina cu ta recomendable cu, a 
pesar cu hopi biaha esey ta textualmente loke un persona 
ta bisa, no necesariamente nos mester cuminza skirbi e 
combinacion di e dos palabranan ey di e manera aki. Di 
tur manera, den su forma skirbi mester mantene clari- 
dad; al fin y al cabo, idioma ta comunicacion. 


AHATA ta ofrece recomendacion pa logra 
mihor cumplimento di impuesto den sector 
“Vacation Rental” 


Aruba Hotel & Tourism 
Association (AHATA) y 
su miembronan di sector 
“vacation rental” tin hopi 
tempo ta boga pa Aruba 
logra mihor cumplimen- 
to di pago di impuesto 
den sector di vacation 
rental. E companian cu ta 
maneha vacation rental y 
ta miembro di AHATA tur 
ta cumpli cu impuesto na 
Aruba y ta desea pa henter 
e sector cumpli mescos. 


Construccion di apartamento 
y cas pa uso den e sector ta 
sigui crece, pero un grupo 
grandi di “vacation rent- 
als” no ta paga impuesto. 
Mientras cu ta hisa gasto di 
impuesto pa personanan y 
companianan cu si ta cumpli 
cu e deber, e grupo cu no ta 
paga ta beneficia di tin menos 
gasto. E situacion ta crea un 
desigualdad den e sector. E 
doñonan di cas y apartamento 
cu no ta cumpli cu impuesto 
tin hopi menos gasto y por 
cobra prijs mas abao na turis- 
ta. E resultado ta un mercado 
na Aruba di competencia in- 
husto. Ademas, nan ta goza 
di e demanda cu mercadeo ta 
crea pa Aruba, sin contribui 


na e fondonan necesario pa 
hasi e trabao di mercadeo. 


Despues di varios aña ta 
discutiendo e topico cu go- 
bierno y ehectuvionan di 
departamento di impuesto, 
AHATA a traha cu su miem- 
bronan di e sector y cu Grant 
Thornton pa produci un rap- 
port cu recomendacionnan 
pa nos Departamento di Im- 
puesto (DIMP). 


Presidente y CEO di AHA- 
TA, Tisa LaSorte, a manda 
e documento pa directora 
di DIMP, Luenne Gomez- 
Pieters, cu copia pa Aruba 
su Minister di Finanzas, cu e 
intencion di contribui na so- 
lucionnan productivo pa nos 


pais. Mihor cumplimento ta 
trese mas entrada pa gobierno 
y ta crea competencia husto 
den e sector di turismo. 


E rapport ta inlcui: introduc- 
cion di regulacion efectivo, 
recomendacion pa amienda 
di ley, introduccion di siste- 
ma di registracion, y crea- 
cion di un plataforma digital 
(den diferente idioma) cu 
tur informacion necesario 
pa doñonan di cas y aparta- 
mento conoce nan deber y e 
pasonan cu mester tuma. 


AHATA ta keda pendiente 
pa ofrece su contribuicion y 
participacion den crea e solu- 
cionnan necesario. 


Minister Geoffrey Wever: 
Trabao riba Aruba su consumentenbond 
nobo a cuminsa 


Minister Geoffrey Wever 
a ricibi bishita di rector 
magnificus Prof. Dr. Viola 
Heutger, associate profes- 
sor mr. Dr. Carlos Bollen 
di Universidad di Aruba 
y Abogado- General an- 
terior di Corte di Hus- 
ticia Europeo Prof. Dr. 
Verica Trstenjak. Meta di 
e bishita ta continuacion 
di duna contenido na e rol 
cu Universidad di Aruba 
por hunga den implemen- 
tacion di maneho pa pro- 
teccion di consumidor. 


E vision di e ministerio di 
Asuntonan Economico, Co- 
municacion y Desaroyo Sos- 
tenibel ta un consumidor cu 
ta consciente y critico. Pa ga- 
rantiza e meta aki ta esencial 
proteha derechonan di con- 
sumidornan. 


Den un intercambio ameno, 
minister Geoffrey Wever, sra. 
Viola Heutger, sr. Carlos Bol- 


len y Prof. Verica Trstenjak a 
elabora riba e rol di gobierno 
den maneho pa proteccion di 
consumidor y e importancia 
di un Consumentenbond pa 
Aruba. Tambe a enfoca riba e 
rol di Universidad di Aruba 
den e trayecto di implemen- 
tacion, basa riba e expertisio 
y experiencia amplio di Uni- 


versidad riba e tema aki. 


Minister 
Geoffrey 
Wever 
kier a gradici sra. Viola Heu- 
tger, sr. Carlos Bollen y Prof. 
Verica Trstenjak pa e bishita 
y cooperacion pa asina duna 
contenido na e proteccion di 
nos consumidornan 

Infeccion di schimmel ta birando mas comun. Pakico no tin vacuna? 


(YahooLife)—Infeccion di 
schimmel ta birando mas 
comun na Merca, pero 
aparte di malesa causa pa 
bacteria of virus, no tin 
vacuna pa proteha contra 
un menasa di schimmel. 


Aunke 
cientificonan 
no 
ta preocupa cu infeccion 
di schimmel lo caba cu 
humanidad, ta algo pa 
preocupa p’e si. Schimmel 
ta causa varios malesa 
den 
hende, 
variando 
den 
esnan 
iritante 
pa 
esnan cu por ta mortal. 


Na Merca, infeccion di 
schimmel a causa 75.000 
hospitalisacion 
y 
casi 
9 miyon pashent di afo 
ta bishita tur aña, segun 
e Centro di Control y 
Prevencion di Malesa na 
Merca. Na 2021, casi 72.000 
hende a fayece pa via di un 
infeccion di schimmel. Un 
tipo di schimmel, Candida 
auris, por ta resistente 
contra tur e droganan cu 
ta wordo uza pa combati 
esaki. 
Esaki 
tambe 
ta 
particularmente peligroso 
pa pashentnan na hospital. 
Cambio di clima tambe 
ta causa cu e menasa ta 
crece. Esaki por causa cu 
schimmel por plama rond 
di mundo.Aunke e menasa 


ta creciendo, ainda no tin 
ningun 
vacuna 
licencia 
ningun caminda pa combati 
e 
schimmelnan 
aki. 


Infeccion 
di 
schimmel 
mortal 


Karen 
Norris, 
un 
immunologo y experto di 
vacuna na Universidad di 
Georgia na Merca, ta bisa 
cu e meta ta pa desaroya 
un solo vacuna cu ta 
proteha contra tur infeccion 
di 
schimmel. 
Pero 
un 
vacuna 
“pan-schimmel” 
ta hopi dificil pa traha. 


Esey ta paso aparte di 
vacunanan 
di 
Covid, 
cual ta ataca un solo 
patogeno, 
ta 
ideal 
pa 
e vacuna di schimmel 
proteha contra un espectro 
grandi di schimmel, tur cu 
diferencianan 
biologico. 
Pa awo, Norris y su 
ekipo a dicidi di enfoca 
riba 3 tipo di schimmel 
responsabel pa mayoria di 
casonan mortal na Merca: 
Aspergillus, 
Candida 
auris 
y 
Pneumocystis. 


Den pruebanan pre-clinico, 
e 
vacuna 
experimental 
desaroya pa Norris y su 
ekipo a mustra di por genera 
anticurpanan antischimmel 


den animal, incluyendo e 
primate rhesus macaques. 
Cu fundo, e investigadonan 
por cuminsa y completa 
e prueba di vacuna pa 
humano dentro di 5 aña, 
esaki Norris a declara. 


Na Arizona, investigadonan 
ta enfoca riba un vacuna pa 
preveni ‘Valley fever’, cual 
ta un infeccion di pulmon 
causa 
pa 
e 
schimmel 
Coccidioides. E schimmel 
aki, cual por haya mayoria 
biaha den tera cayente 
y seco di parti Suroeste 
di Merca, ta un “menasa 
cu ta creciendo”, Norris 
a bisa, paso cambio di 
clima a cuminsa afecta 
mas 
parti 
di 
mundo. 


Te awo, e vacuna a mustra 
di ta efectivo den cacho, 
John Galgiani, director di 
the Valley Fever Center for 
Excellence na Universidad 


di 
Medicina 
Arizona. 


Poco urgencia y falta di fondo 


Aunke 
expertonan 
sa 
cua schimmel ta miho pa 
combati, 
desaroyamento 
di vacuna ta bayendo slow 
pa via di e falta di fondo. 
Esaki Galgiani a bisa. 
Actualmente e ta trahando 
riba un prueba di humano 
pa e vacuna di Valley fever. 


Hopi hende den sector 
publico y priva no ta mira 
e vacuna contra schimmel 
como “algo cu nos mester”, 
el a bisa. Virus respiratorio 
manera Covid ta infecta 
miyon di hende y ta causa 
miles di hospitalisacion 
rond mundo. E virus por ta 
peligroso pa tur hende na 
tur parti di mundo. P’esey 
tin necesidad pa vacuna 
pa combati e malesanan 
aki. Compara cu schimmel 


cu ta causa malesa den 
hende, schimmel no ta 
mortal, 
segun 
Galgiani. 


Pero 
como 
cu 
conscientisacion 
tocante 
e efectonan di cambio di 
clima riba infeccion di 
schimmel ta crece, fondo 
tambe por crece y un 
vacuna por wordo desaroya 
mas trempan, Norris ta bisa. 


Na september, e Instituto 
Nacional di Salud na Merca 
a saca un guia di con por 
traha vacuna contra Valley 
fever den e proximo 10 
aña. Na october aña pasa, e 
World Health Organization 
a sali cu e prome lista di 
schimmel cu por ta peligroso 
pa salud publico, señalando 
pa 
mas 
investigacion 
riba 
19 
diferente 
malesa 
di 
schimmel. 


Te awo tin tratamento 
oral y di hunta pa casonan 
di 
infeccion 
simpel. 
Dependiendo e tipo di 
schimmel, 
tratamento 
ta varia den duracion. 
Personanan cu sistema di 
immuun fuerte mayoria 
biaha por recupera cu 
remedi, 
pero 
infeccion 
di schimmel den pulmon 
por 
causa 
cicatriz. 


PSV lo recluta donantenan di sanger y stemcel durante wega di Eredivisie 


(NLTimes)—PSV 
lo 
mustra mensahenan to- 
cante registracion como 
donante di sanger of stem- 
cel riba pantayanan LED 
den stadion di Philips du- 
rante e wega di Eredivisie 
diasabra. 
“Tur 
partner 
di PSV y sponsor a duna 
nan espacio pa yuda Thijs 
Sleger comparti su men- 
sahe,” e club di Eindhoven 


a bisa. 
Slegers, ken ta manager di 
prensa pa PSV, tin cancer 
mortal. Desde cu el a ricibi 
e noticia cu no tin nada mas 
cu por yud’e, el a enfoca riba 
e reclutamento di mas tanto 
donante posibel. PSV ta pur- 
bando di yud’e cu esaki. 


“PSV y Thijs ta organisando 
un live show cu lo mustra 


riba ESPN. Pa medio di pan- 
tayanan LED paden y pafo 
di e stadion, PSV ta spera di 
atrae mas atencion na e men- 
sahe aki,” e club di futbol a 
bisa. 


Danki na e esfuerso di Thijs, 
mas cu 4.000 donante nobo a 
registra na Matchis, e centro 
Hulandes pa donantenan di 
stemcel. 

Bishita Real exitoso na Saba 


Gritonan di emocion y 
aplauso por a ser scucha 
ora cu Rey Willem Alex- 
ander, Reina Maxima y 
Prinses Amalia a sali for 
di aeropuerto despues di 
nan yegada na Saba. E Rey 
a bisa cu e tabata contento 
di por a bolbe back e pais y 
e residentenan tabata con- 
tento di por mira e famia 
Real. 


E famia Real ser ricibi pa e 
gobernador di e Isla Jonathan 
Johnson y su casa rosalyn, 
Comisario Bruce Zagers y 
Ronaldo Wilson, Secretario 
di e Isla Henk de Jong y man- 
ager di aeropuerto Maegan 
Hassell. E famia Real a ricibi 
flornan for di muchanan pre- 
sente y a ricibi presentacion 
di muchanan cu a canta e 
cantica di Saba. The Occa- 
sionals Band a provee e mu- 
sica den fondo mientra cu 4 
studiante a presenta e actua- 
cion tocante Lambert Hassell 
y e construccion di e “Caya 
cu no por a ser construi.” 


Mark Zaegers y David LE- 
once di Saba Electric Com- 
pany a mustra e Rey, Reina 
y Prinses e parkenan solar y 
conta nan tocante Saba su sto- 
ria di exito y e transformacion 
na energia sostenibel. Na e 
sero Zion, studiante Kristin 
Zagers a warda e famia Real 
pa asina conta nan e storia 
di Mary Gertrude Johnson 
ken a introduci ‘Saba Lace’ 
na e isla mientras cu Peggy 
alma Barnes y Edith Wilson 
a mustra parti di nan trabao 
den esaki. 
Den area di e parking lot al- 


gun studiante di Sacred Heart 
School a presenta un baile 
folklorico den paña tradicio- 
nal. Dos di e personanan pre- 
sente a laga Prinses Amalia y 
e Reina carga dos muchanan 
pa un rato. Despues di a canta 
e cantica di coco, Rey, Reina 
y Amalia acompaña pa Sec- 
retario di Estado pa cu rela- 
cionnan di Reino Alexandra 
van Huffelen a cada un sinta 
na un mesa unda cu nan por 
a papia cu algun residentenan 
di edad mayor kendenan ta- 
bata bisti na colornan di e 
bandera di Saba. 


Tambe e famia real a haya e 
oportunidad di bishita varios 
‘booth’ unda cu artesanonan 
a presenta nan trabao y pro- 
ductonan. E famia Real y su 
acompañantenan por a come 
johnny cake, hole habon- 
nan local y admira e obranan 
di man cu e varios diferente 
artesano a crea. Un grupo di 
studiante y docente di Saba 
Comprehensive 
School 
a 
warda ansiosamente e famia 
Real dilanti e scol. Nan a 
bishita Expertise center Edu- 
cation Center (EC2) cual a 
gana un ‘Appeltje van Oranje’ 


aña pasa pa su programa di 
bienestar pa yuda muchanan 
vulnerabel. 
Durante nan ultimo mo- 
mentonan na e Isla, e famia 
real a pasa un rato na Johan 
Cruyff Court, unda cu nan 
a mira diferente deportenan 
unda cu e Reina y Prinses a 
haya e oportunidad di hunga 
un momento den un wega 
di Volleyball. Dilanti aero- 
puerto, Reina, Rey y Prinses 
Amalia a revela un promo- 
cion di turismo nobo prome 
cu a yega e momento di bisa 
ayo. 


Boneiro: 
Cft: “Presupuesto balansa y realistico ta di gran importancia” 


Den combersacion cu Co- 
legio Ehecutivo di Bonei- 
ro, Colegio di supervision 
financiero 
di 
Boneiro, 
Sint Eustatius y Saba (Cft) 
a pidi atencion pa elabo- 
racion di un presupuesto 
balansa y realistico. 


Boneiro ta presupuesta un 
deficit presupuestario den 
2023, despues di a realisa pa 
hopi aña largo surplus presu- 
puestario. Ta di importancia 
pa Boneiro duna prioridad 
na un presupuesto plurianual 
balansa y elabora un presu- 
puesto cu ta manifesta tanto 
e ambicionnan di Boneiro 
como e forsa di ehecucion di 
e entidad publico. 


Presupuesto di 2023 
Dia 15 di november 2022 
Conseho Insular di Boneiro 
a adopta e presupuesto di 
2023 y seguidamente Secre- 
tario di Estado di Asunto In- 
terno y Relacion den Reino a 
aprob’e. Boneiro ta presenta 


un deficit presupuestario di 
USD 0,9 miyon den 2023. 
Den combersacion cu Cole- 
gio Ehecutivo di Boneiro Cft 
a enfatisa e importancia di un 
presupuesto balansa y realis- 
tico. Door di entrada extra di 
impuesto turistico, aumento 
structural di onderstand liber 
(vrije uitkering) y recupera- 
cion economico despues di 
e crisis di pandemia, Cft no 
ta mira necesidad di un defi- 
cit presupuestario. Relaciona 
cu esey Cft a hala atencion 
tambe riba e cifranan di re- 


alisacion preliminar di 2022, 
cualnan ta indica un surplus 
presupuestario pa 2022, y al 
respecto a pidi atencion pa 
un presupuesto realistico, te- 
niendo cuenta cu e forsa di 
ehecucion di Boneiro. 


Maneho financiero 
Boneiro a tuma algun paso 
importante aña pasa pa me- 
hora 
maneho 
financiero. 
Asina, por ehempel, na fin di 
2022 a fiha maneho di tereno 
y fihamento di maneho di ex- 
oneracion tambe ta un paso 
den bon direccion. Tambe 
Boneiro a elabora un plan 
di accion renoba pa mehora 
maneho financiero. Den e 
plan ey, sinembargo, a hala e 
fecha limite pa un declaracion 
aprobatorio di accountant di e 
cuenta anual di 2022 pa 2023. 
Cft a enfatisa importancia di 
bon maneho financiero y a 
curasha Boneiro pa sigui fiha 
obhetivo ambicioso. 


Cft a pidi atencion tambe pa 


suministro di informacion di 
parti di Colegio Ehecutivo 
pa Conseho Insular y Cft. 
Na varios ocasion den 2022 
informacion den e reporta- 
henan di ehecucion tabata 
demasiado limita pa por haya 
un bon bista di e posicion fi- 
nanciero di Boneiro. Banda 
di esey, no ta den tur caso a 
respeta e procedura pa modi- 
fica e presupuesto, manera 
ta prescribi den e Ley di fi- 
nansa pa e entidadnan pu- 
blico Boneiro, Sint Eustatius 
y Saba. Esaki ta limita bista di 
e estado di e presupuesto y ta 
limita Cft den su evaluacion 
di ehecucion presupuestario. 


Aeropuerto Internacional di 
Boneiro 
Aeropuerto ta ocupa un posi- 
cion importante den econo- 
mia Boneriano. Den comb- 
ersacion cu gerencia di Aero- 
puerto Internacional di Bo- 
neiro (BIA) Cft a tuma nota 
cu masha interes di e Plan 
Maestro 2040, cu ta dirigi riba 


cumplimento cu e normanan 
internacional di siguridad y 
preparacion di aeropuerto pa 
futuro. P’esey, den colabora- 
cion cu Ministerio di Infra- 
structura y Maneho di Awa y 
cu Entidad Publico Boneiro, 
aeropuerto ta invirtiendo den 
modernisacion di e pistanan 
di aterisahe, y ampliacion y 
modernisacion di e terminal. 
Entrante dia 1e. di febru- 
ari 2023 a nombra Señora 
Lidewijde Ongering presi- 
dente di Colegio di supervi- 
sion financiero di Corsou y 
Sint Maarten (Cft), Colegio 
di supervision financiero di 
Aruba (CAft) y Colegio di 
supervision financiero di Bo- 
neiro, Saba y Sint Eustatius 
(Cft). Cft, den su constela- 
cion nobo, a bishita Boneiro 
dia 7 di februari 2023 y a hiba 
combersacion cu Colegio 
Ehecutivo y Conseho Insu- 
lar, y cu gerencia di Aero- 
puerto Internacional di Bo- 
neiro (BIA). 

Exhibicion Vermeer ta habri nan porta awe na Rijksmuseum 


(NLTimes)—Vermeer, 
e 
prome exhibicion retro- 
spectivo 
riba 
Johannes 
Vermeer (1632-1675) na 
Rijksmuseum 
ta 
habri 
awe. E exhibicion lo core 
te dia 4 di juni, pero e pin- 
tura famoso di ‘Girl with 
the Pearl Earring’ lo keda 
parti di e exhibicion sola- 
mente te cu 30 di maart. 


‘Girl with the Pearl Earring’ 
ta un di Vermeer su obranan 
mas famoso. E lo ta parti di e 
exhibicion pa solamente 7 si- 
man, pasobra Mauritshuis na 
Den Haag—ken a fia e museo 
e pintura—kier esaki debolbi 
prome cu e temporada di tur- 
ismo cuminsa. 


“Sin ‘Girl with the Pearl Ear- 
ring’, nos lo desapunta hopi 
bishitantenan, cual lo nifica 
un perdida financiero,” direc- 


tor di Mauritshuis, Martine 
Gosselink, a conta NU.nl. El 
a enfatisa cu e regreso trem- 
pan di e pintura tabata parti di 


e prestamo for di comienso. 


E exhibicion Vermeer ta bay 
ta un basta grandi, consistien- 


do di 28 pintura saca for di 14 
museo y coleccionnan priva 
saca for di 7 pais. Rijksmuse- 
um a bisa cu tabata “inespera” 
cu tin asina hopi obranan di 
Vermeer den e mesun luga na 
e mesun ora. Segun e museo, 
e exhibicion a bende mas cu 
200.000 ticket prome cu nan 
a habri. 


“Vermeer no a produci hopi 
pintura, pero e impacto di 
esakinan 
ta 
inolvidabel,” 
director di Rijksmuseum, 
Taco Dibbits, a bisa. “Den 
un mundo cu ta demanda 
hopi di nos banda constan- 
temente, e calma y intimidad 
cu su obranan tin ta pone 
tempo para.” 


Teoria nengando Holocaust proyecta riba Cas di Anne Frank 


(NLTimes)—Un 
teoria 
di conspiracion a wordo 
proyecta riba cas di Anne 
Frank na Hulanda dia- 
huebs, y un video di esaki 
a wordo comparti via e ca- 
nal di telegram derechista 
“The Laser Nazi Bunker”. 
E proyeccion ta referi na 
un teoria di conspiracion 
cu Anne Frank no a skirbi 
su diario su mes, segun 
Het Parool. 


E proyeccion ta bisa “Anne 
Frank ta inventor di e balpen” 
na Hulandes, cual ta referi na 
papel los haya den e diario. E 
papelnan aki ta inclui texto 
skirbi cu un balpen, cual no 
a bira popular te despues di 
e Segundo Guerra Mundial. 
Frank su tata, Otto, y e fun- 
dacion cu ta maneha e famia 
su legado despues di Otto 
su morto, a mantene cu un 
investigado a laga e papel- 
nan ey den e diario mientras 
e tabata studiando e texto. 
Otro investigadonan tambe a 
constata cu e papelnan tabata 
poni accidentalmente y nan 
no a nenga e autenticidad di 
e diario. 


Pero derechistanan extrem- 
ista ta yama e splicacion aki 
un mentira, y a rechasa e re- 
sultadonan di e investigado 
forensico, ken a ripiti varios 
biaha cu Anne Frank a skirbi 
su diario su mes, cu un vul- 


pen of un potlood cora. Ex- 
tremistanan y negandonan di 
e Holocaust ta considera cu e 
teoria di balpen ta prueba cu 
e diario ta falso, of un falsifi- 
cacion cu Otto Frank mes a 
produci. 


“Tin varios buki, pamfleta y 
website cu ta bisa cu e dia- 
rio ta falsifica, cu otro hende 
tambe a skirbi den dje, y cu 
e ta skirbi parcialmente cu un 
balpen. Esaki ta mentira,” e 
museo y fundacion di Anne 
Frank House a declara riba 
nan website. “Hendenan cu 
a reclama, of ta sigui recla- 
ma cu e diario ta falso tin un 
agenda politico. Nan tambe 
sa bisa cu e Holocaust no a 
sosode mes.” 


E organisacion a agrega cu e 
hendenan aki tambe sa rec- 
lama cu 6 miyon Hudiu no a 
fayece durante e Holocaust, 
of cu no tabatin cambernan 
di gas na Auschwitz y cu esaki 
ta un exageracion. 


E alcalde di Amsterdam, 
Femke Halsema, a yama e 
incidente aki “puro antisemi- 
tismo” y “un atake riba e le- 
gado di Anne Frank,” den un 
combersacion cu ANP. “Mi 
ta sorprendi y furioso riba e 
acto di cobarde aki,” el a bisa. 
“Hopi cobarde y doloroso pa 
e sobrevivientenan, e famia 
di e victimanan, e comuni- 


dad Hudiu, y tur cu sa kico 
odio, racismo y intolerancia 
ta causa.” 
Halsema a bisa cu e ta den 
contacto cu e Cas di Anne 
Frank, representantenan di 


e comunidad Hudiu y polis. 
“Mi ta spera cu e delincuent- 
enan por wordo localisa. Tin 
cu percura cu e memoria di 
Anne Frank no ricibi daño pa 
via di e actonan malicioso di 


e extremistanan.” 


Polis ta na haltura di e 
proyeccion y ta investigando, 
un vocero a conta ANP. Riba 
aña nobo, extremistanan a 
proyecta texto racismo riba 
e brug di Erasmus na Rot- 
terdam. E texto tabata inclui 
declaracionnan racista mane- 
ra “White Lives Matter” y 
“Vrolijk Blank 2023”, un ref- 
erencia na e website antise- 
mitico, y “fourteen words”— 
referiendo na e dicho den 
gruponan 
neo-Nazi: 
“We 
must ensure the existence of 
our people and a future for 
white children.” 

Brigada Rescatista Mexicano ta participa den labor di buskeda y 
rescate di victima na Turkia 


(Infobae) – Personal di 
Secretaria di Defensa Na- 
cional (Sedena) di Mexico 
cu ta participa den labor- 
nan di buskeda y rescate di 
victimanan di temblor na 
Turkia a logra rescata un 
persona cu bida cu a keda 
trapa entre escombronan 
pa cuater dia, pa loke a 
aumenta speransa di haya 
mas persona. 


“Personal cu ta integra ayudo 
humanitario a logra rescata 
cu bida un señora grandi di 
70 aña cu tabata trapa entre e 
resto di un edificio cu a cay,” 
Secretario di Defensa Luis 


Cresencio Sandoval a bisa. 


Secretario di Relacionnan 
Exterior, Marcelo Ebrard, a 
destaca e labornan di e per- 
sonal di Sedena, asina como 


di tur personal cu ta brinda 
ayudo den e zona afecta pa e 
temblor di dia 5 di februari, 
cu te awor a laga un cifra di 
casi 20.000 morto. 
E designacion Mexicano a 


logra te awor e recuperacion 
di tres curpa, sin bida, na 
ciudad di Adiyaman. Di es- 
aki, Ebrard a splica diahuebs 
mainta cu ekipo Mexicano ta 
bay realisa labornan di buske- 
da na e 70 edificio cu a wordo 
encarga pa nan. 


Cu e accionnan aki, integran- 
tenan di delegacion Mexica- 
no di ayudo humanitario cu 
ta conforma pa Cruz Cora, 
Marina y Proteccion Civil, 
a duna apoyo na poblacion 
afecta pa e temblor, Gobierno 
di Mexico a señala. 
Tambe e delegacion Mexi- 
cano aki ta conta cu ekipo 


interinstitucional 
specialisa 
den buskeda y rescate urba- 
no, tin personal acredita pa 
Mecanismo di Acreditacion 
Nacional “Usar” na unda tin 
150 elemento di Secretaria di 
Defensa Nacional, Secretaria 
di marina y Cruz Cora Mexi- 
cano. 


Como parti di esfuerso di 
Mexico pa sigui apoya e po- 
blacion Turco, ta organisando 
un segundo etapa di ayudo pa 
manda cuminda na Turkia, 
e cual lo wordo recolecta na 
base Aereo di Santa Lucia, 
Estado di Mexico. 


Deteni na Brazil presunto autor di asesinato di fiscal Paraguayo, 
Marcelo Pecci 


(EFE) – Polis Federal di 
Brazil a informa ayera 
diabierna cu a detene un 
presunto autor intelectual 
di asesinato di e fiscal an- 
timafia Paraguayo Mar- 
celo Pecci, ken a wordo 
asesina na Colombia ora e 
tabata den su honeymoon. 


E aresto a wordo produci 
diahuebs ultimo na bario 
Recreio dos bandeirantes di 
Rio de Janeiro, na unda e sos- 
pechoso di nacionalidad Par- 
aguayo tabata ta, segun Polis 
Brasileño a informa den un 
comunicado. 
Miguel Angel Insfran Ga- 
leano alias ‘Tio Rico’ ta un 
capo di narcotrafico ken ta- 
bata wordo busca pa e caso A 


Ultranza PY. 
Corte Supremo a autorisa 
prison preventivo cu fin di 
extradicion di e detenido, cu 
te ayera tabata permanece na 


Superintendencia di Polis 
Federal di Rio de Janeiro. 


Despues ta bay hiba e deteni- 
do na un prison, na unda e lo 


warda pa su huicio di extradi- 
cion. 


Sicarionan cu tabata den un 
Seadoo a asesina Pecci, un 


di e fiscalnan antimafia mas 
importante di Paraguay, na 
momento cu e tabata na un 
beach di un hotel na isla di 
Baru, cerca di e ciudad Co- 
lombiano Cartagena di India, 
e tabata celebra su honey- 
moon cu su casa, e periodista 
Paraguayo Claudia Aguilera 
na mei di 2022. 


Autoridadnan 
Colombiano 
a detene shete supuesto per- 
sona implica den e asesinato 
di e fiscal, un crimen den cual 
investigacion ta kere cu por 
ta relaciona cu e Prome Co- 
mando di e Capital (PCC), 
un organisacion criminal cu a 
nace den e prisonnan di Bra- 
zil cu awe tin brasanan den 
casi tur e region. 


Peruanonan ta marcha na sur di Juliaca pa 19 morto den e protestanan 


(Reuters) – Miles di mani- 
festante diahuebs ultimo a 
marcha na ciudad di Julia- 
ca na sur di Peru, pa con- 
memora e prome luna di 
e enfrentamento cu a laga 
19 morto na e ciudad, e pio 
actonan di violencia den 
mas di dos luna di protes- 
tanan gubernamental. 


Famia y manifestantenan a 
uni pa rindi homenahe na 
victimanan, despues di mar- 
cha hunto nan a yega na aero- 
puerto cu ta cera y resguarda 
pa soldaatnan y polisnan. 


E ciudad, ubica na region An- 
dino di Puno, a wordo asota 
pa e protestanan for di dia cu 
e ex-presidente iskierdista 
Pedro Castillo a wordo des- 
titui dia 7 di december. En- 
frentamentonan di 9 di janu- 


ari a caba cu 18 morto, entre 
nan un agente di Polis. Otro 
manifestante a muri dianan 
despues. 
E hechosnan a sucede den 


e dia di protestanan cu mas 
morto loke ta constitui e pio 
manifestacion cu a tuma luga 
na Peru den mas di 20 aña, 
na unda ta plantia un desafio 


grandi pa e gobierno nobo di 
Lima y ta menasa e actividad- 
nan minero di e di dos pais 
productor di koper na nivel 
mundial. 


Diahuebs ultimo, mientras 
famianan tabata yora nan ser- 
nan keri, algun di e manifes- 
tantenan di otro ciudad a uni 
na e yamada di un welga na- 
cional mas amplio. Avionnan 
militar a bula ocasionalmente 
den e ceremonia aki di con- 
memoracion di e victimanan. 


Andes na sur di Peru, punto 
central di protestanan tin e 
monumento mas famoso cu 
ta e ciudad Inca di Peru Ma- 
chu Picchu y un cantidad 
grandi di reserva di koper 
pero nan ta cay atras den nivel 
di enseñansa, salud y finan- 
zas. 


E ex-presidente Castillo cu 
ta deteni, tabata un maestro 
di scol y lider sindical, cu ta 
conserva e apoyo di hopi di e 
comunidad aki cu ta exigi un 
cambio constitucional y un 
reforma di Congreso, asina 
como tambe su liberacion. 


Di loke ta trata e misa, e pas- 
toor cu a dirigi e acto pa e 
famianan diaranson ultimo a 
bisa cu ta berdad cu e mani- 
festantenan a bira violento 
pero e ta kere cu autoridad- 
nan a reacciona cu hopi forsa. 
Despues di e misa familiar- 
nan di e fayecido a reuni cu 
abogadonan y cu Defensor 
di Pueblo local na unda nan 
a señala cu nan kier pidi hus- 
ticia na un gobierno cu a haci 
poco pa yuda nan. 

Republica Dominicana: Acuerdonan firma pa e pais ta obliga pa aporta 
e ley contra e trafico y trata di persona 


(DiarioLibre) – Congreso 
Nacional tin e poder di 
un proyecto di ley cu cual 
e gobierno di e presiden- 
te Luis Abinader mester 
cumpli cu e compromi- 
sonan contrai pa e pais 
despues di a firma e acuer- 
do di Palermo. E propues- 
ta aki di ley tocante e trata 
di persona, explotacion y 
trafico ilicito di migrante 
ta proteha e menornan y 
personanan cu a wordo 
sclavisa. 


Na december di 2000, Re- 
publica Dominicana, hunto 


cu 147 otro pais, a bay Paler- 
mo, Italia, pa participa den un 
conferencia politico di nivel 
halto pa e firma di parti di e 
Estadonan di e convencion 
nobo di Nacionnan Uni con- 
tra e delincuencia transnacio- 
nal organisa, incluyendo Re- 
publica Dominicana. 


Republica Dominicana tam- 
be a firma e protocol pa pre- 
veni, reprimi y sanciona e 
trata di persona, specialmente 
muhe y mucha, cu ta com- 
plementa e convencion di 
Nacionnan Uni contra delin- 
cuencia hunto cu 79 otro pais, 


y ademas el a firma e proto- 
col contra e trafico ilicito di 
migrantenan ariba tera, lama 
y aire, cu ta complementa e 


convencion di Nacionnan 
Uni contra e delincuencia 
organisa transnacional. 
Segun e Departamento di Es- 


tado di Merca, e gobierno di 
Republica Dominicana no ta 
cumpli plenamente cu e nor- 
manan minimo pa e elimina- 
cion di trata di persona, pero 
esaki ta haciendo esfuersonan 
significativo pa logr’e. 


E consideracion aki ta conte- 
ni den e informe ariba e trata 
di persona 2022 caminda ta 
destaca cu e gobierno a dem- 
ostra un aumento den com- 
paracion cu e periodo di e 
informe anterior y a mantene 
su mes na nivel 2. 


Venezuela: Segun hunta ad hoc di BCV, gobierno interino di Juan 
Guaido a genera un gasto di 198 miyon di dollar 


(ElNacional) – Manuel 
Rodriguez, presidente di 
e hunta ad hoc di Ban- 
co Central di Venezuela 
(BCV), conforma pa e go- 
bierno interino di Juan 
Guaido, a rindi cuenta di- 
ahuebs dilanti e Asamblea 
Nacional elegi na 2015. El 
a declara cu e gobierno 
interino di Juan Guaido 
(2019-2023) a genera un 
gasto di 198,2 miyon di 
dollar. 


E cifra ta relativamente simi- 
lar na esun cu Juan Guaido a 
delanta caba den luna di jan- 
uari ora cu e mester a rindi 
cuenta despues cu e parla- 


mento cu e tabata lidera a di- 
cidi di elimina e gobernacion 
interino. 
“E presupuesto no a yega 150 
miyon di dollar. Den cua- 


ter aña, e ta mas o menos e 
presupuesto di e municipio 
libertador, di un aña. Kier- 
men cu tur locual cu a wordo 
usa di fondonan publico, mas 


o menos ta e presupuesto di 
un municipio di e capital di 
un aña,” asina Gaudio a bisa 
dilanti periodistanan dia 26 di 
januari. 


E hunta directiva ad hoc di 
BCV a maneha un cuenta na 
e Reserva Federal di Merca pa 
341 miyon di dollar. 


Segun Rodriguez den su 
rindimento di cuenta nan a 
transfer 198,2 miyon di dollar 
for di e cuenta Mericano pa 
e gobierno interino, cu na su 
turno a reasigna e placa pa un 
fondo di asistencia humani- 
tario, gastonan administra- 
tivo y e defensa di activonan 


den exterior. 


E funcionario a menciona un 
lista di logronan di e gestion. 
Den e sentido aki el a bisa: 
“Di e activonan den recuper- 
acion esun mas menciona ta 
e oro na e Banco di Inglatera. 
E fondonan aki a rekeri dife- 
rente etapa di huicio: Corte 
Comercial di London, Corte 
di Apelacion, Corte Supremo 
di e Reino Uni y Corte com- 
ercial di London.” 


Ademas, el a destaca: “Nin- 
gun gasto di e costonan legal 
a wordo cancela sin autorisa- 
cion di e Asamblea.” 


Venezuela: Ta denuncia cu tin solamente un ambulance pa atende cu 
17 hospital na Caracas 


(ElNacional) 
- 
Pablo 
Zambrano, 
secretario 
ehecutivo pa e Federa- 
cion di Trahadonan di 
Salud (Fetrasalud), a de- 
nuncia e siman aki cu na 
Caracas tin solamente un 
ambulance cu ta opera 
pa atende cu 17 centro di 
salud. 


Durante un entrevista pa e 
programa ‘Claro y Raspa’o’, 
cu ta wordo transmiti pa 
Radio Fe y Alegria Noticias, 
Zambrano a afirma cu actu- 
almente e ambulance aki ta 
den e bisindario di e Poliedro 
di Caracas pa duna asistencia 
medico den cualkier situa- 
cion cu por presenta durante 
e weganan di Serie del Caribe 
2023. 


“Mientras tanto e hospitalnan 
mester di e servicio aki. Con 
un solo ambulance por sumi- 


nistra e servicio necesario na 
e pashentnan cu tin mester di 
traslado?” el a manifesta. 


El a splica cu e falta di am- 
bulancenan ta afecta e pa- 
shentnan gravemente, ora 


cu esakinan no por no por 
wordo atendi na algun centro 
di salud, nan mester traslada 
nan mes pa cualkier otro hos- 
pital cu nan mesun medio- 
nan, loke ta pone den riesgo 
nan bida. 


“Bo por bishita cualkier cen- 
tro di salud, djis kies, y bo 
ta bay haya e ambulancenan 
cu ta montona y dañando,” 
Zambrano a indica. 


E secretario ehecutivo di 
Fetrasalud a señala cu e situa- 
cion aki ta demostra e falta di 
politica di parti di e Ministe- 
rio di Salud pa cada hospital 
conta cu nan propio ambu- 
lance y por brinda atencion 
inmediato na e ciudadanon- 
an. 

Parada escolar riba cayanan di Oranjestad yen di ambiente y 
creatividad 


Ayera mainta a tuma luga 
otro bunita parada esco- 
lar di algun scol di dis- 
tricto di Oranjestad cu a 
uni y a celebra en grande 
nan parada di carnaval. 
E muchanan di Arco Iris 
Kleuter School, Scol Paso 
pa Futuro, Prinses Ama- 
lia School y Reina Beatrix 
School a gosa ariba e cay- 
anan di Aruba. 


E parada tabata yena cu am- 
biente, creatividad y fantasía 
y cada scol tabatin un tema 
cu nan a luci riba caminda. 
E muchanan di Arco Iris 
Kleuterschool a bay cu e 
tema di ‘fantasia di Circo’. 


E muchanan a disfrasa di 
payaso, bailarina, contorsion- 
ista, presentador, malabarista 
y hopi mas y e creatividad a 
sobresali durante parada. 


Prinses Amalia School taba- 
tin e tema ‘Encanto’ y den e 
grupo por a mira diferente 
mucha disfrasa di e diferente 
personahenan di e pelicula, 


Mirabel, 
Isabella, 
Bruno, 
Luisa, Dolores entre otro y 
tambe tabatin un bunita mini 
carosa riba caminda inspira 
ariba e fantasia di e persona- 
he Isabella. 


E muchanan di Scol Paso 
pa Futuro a luci e fantasia di 
color cu e slogan ‘Paint the 
difference’. Y Reina Beatrix 
School, representando nan 
logo, a bay cu e color oranje 
y tur mucha a decora nan 
t-shirt cu pluma, stenchi y 
hopi creatividad tambe. 


Parada a sali for di veld di 
cricket y a termina na e veld 
di RCA. Den un ambiente 
carnavalesco, compaña pa e 
banda Buleria, tur mucha a 
gosa di principio te fin y ta 
bunita pa remarca cu hopi 
hende a bin apoya e muchan- 
an y a para na banda pa wak 
tur e muchanan jump sin fin. 


Ke.Ke 
Mega Mart 


NA CURA CABAI 


na Tanki Leendert 


Ta invitabo bin wak e 
outfit cu bo ta desea pa 
bisti den temporada di 
Carnaval 69. 


Nos a caba di ricibi Jeans 
Nos a caba di ricibi Jeans 
den tur size, color y style 
y keds pa comnbina. 
Tambe variacion di short, 
topnan y mea den 
diferente color. Tas chikito 
ideal pa e temporada. 
Eye shadow y mas 
Eye shadow y mas 
accesorios. Nos tin outfit 
pa mucha, teeners y 
hende grandi. 


Nos a drenta den 


esfera di Carnaval 
y si bo mester di Jug, Stul, 
Mesa, Make-Up, Handschoen 
den diferente color. Keds pa 
hende grandi y mucha, 
mascarada, accesorios, short, 
difras pa mucha, blusa, shirts 
anto pa diabierna otro 
Container mas ta yega cu hopi 
Container mas ta yega cu hopi 
mas articulo di Carnaval!!! 


Nos ta wardabo 


Na Noord 


Nos ta cla pa 
Carnaval 69 


Nos tin boa den diferente 
color, Peluca den variedad di 
color y estilo, Mascarada cu 
pluma, Wimpers, Cadena di 
Mardi Gras, Tutu den varios 
color, glas di Luz, Corona, 
armband, renchi dede y 
cadena di luz, sticker di stenchi 
cadena di luz, sticker di stenchi 
pa cara, make-up, mea di net y 
diferente pantyhose, keds, 
sandalia, short y bermuda pa 
grandi y chikito. 
y hopi mas pa menciona... 

Minister Rocco Tjon a reuni cu directiva di Family Justice Center 


Siman pasa, Minister di 
Husticia y Asuntonan So- 
cial Sr. Rocco Tjon hunto 
cu directiva di Family Jus- 
tice Center (FJC) a refleha 
riba e trayecto tras di lom- 
ba, pa loke ta FJC. Manera 
ta conoci, FJC ta trahando 
riba e tereno di Husticia, 
Salubridad Publico y So- 
cial cu e vision pa instan- 
cianan hudicial, medico y 
social traha mas cerca di 
otro. 


E meta ta pa ofrece ayudo y 
un servicio mucho mas miho 
y mas completo cu ta posibel 
na victimanan di abuso sexual 
y violencia relacional fisico 
severo; te unda cu ta posibel 
y bou di un solo dak. Desde 
2021 FJC ta trahando pa yega 
na un edificio adecua, sin 
mas, a cuminsa prepara y eki- 
pa e cadena hudicial, social y 
medico pa mehora e servicio- 
nan y ayudo na victimanan. 


Durante e ultimo dos añanan, 
FJC den un colaboracion es- 
trecho cu Ministerio di Hus- 
tica y Asuntonan Social y e 
socionan den e cadena hudi- 
cial, social y medico a realisa 
varios logro. 


Manera ta conoci, den trans- 
curso di aña pasa, a organisa 
e training “kindverhoor” pa 
e personal di JZP y tres psi- 
cologo cu ta sostene JZP den 
casonan mas dificil y compli- 
ca y tambe den preparacion di 
menornan pa e verhoor. Ban- 


da di esaki a aumenta e can- 
tidad di rechercheurs na JZP 
pa nan tin un team completo 
a base di nan formatierapport 
y a obtene tur e materialnan 
electronico pa por instala es- 
akinan den e verhoorruimte 
di JZP. 
Tambe por bisa cu a train 
e cadena social y hudicial 
hunto cu e European Family 
Justice Center Alliance con 
pa reacciona mihor posibel 
den casonan di abuso domes- 
tico severo y “zedenzaken” y 
tambe pa compronde mihor 
e dinamica den e casonan aki. 


Hunto cu Ministerio y De- 
partamento 
di 
Salubridad 
Publico (DVG) a logra pa 
Aruba tin su propio dokter 
specialisando desde maart 
2022 pa bira medico foren- 
sico pa Aruba. Mientrastanto 
tambe a logra pa contrata un 


medico forensico for di Hu- 
landa desde 1 di december 
2022. E desaroyo aki tin ben- 
tahanan y ta un logro grandi 
pa cu e cadena hudicial, so- 
cial y medico. Tambe por bisa 
cu a crea e contactonan y ta 
canando e caminda pa por bin 
cu e opleiding di recherche 
psycholoog pa tanto Aruba 
como e otro islanan den re- 
ino. A organisa tambe un E- 
learning training di AUGEO 
foundation pa 150 profesion- 
alnan riba e tereno medico, e 
training nan ta specifico riba 
e area medico y ta trata e tem- 
anan entre otro “reconoce 
señalnan di maltrato cerca 
pashentnan” y “con pa dirigi 
combersacionnan 
complica 
ora di precupacionnan pa cu 
señalnan di abuso/maltrato di 
como menor of adulto”. 


Remarkabel ta cu e e-learning 


training menciona ta wordo 
coordina 
conhuntamente 
cu Codigo di Proteccion. Ta 
haciendo sondeo riba tereno 
social pa cu e necesidad pa 
training specifico asina cu 
por ekipa e profesionalnan 
cu e debido conocemento, 
pa asina keda brinda un miho 
ayudo na victimanan di abuso 
sexual y abuso fisico severo. 
Tambe a firma un MOU 
cu European Family Justice 


Center Alliance y Gobierno 
di Boneiro den cuadro di un 
colaboracion pa ambos Fam- 
ily Justice Center. A haci pa- 
labracionan concreto unda 
cu lo intercambia experticio 
y conocemento cu otro pa 
por combati violencia do- 
mestico y violencia relacional 
conhuntamente. Tambe ta di 
suma importancia pa duna 
atencion y cuido na victiman- 
an di abuso sexual. Hunto cu 
FCCA ta sondeando posibi- 
lidadnan pa por ahusta e edi- 
ficio cu lo mester acapara e 
trabounan di e FJC. 


Por ultimo, Ministerio di 
Husticia y Asuntonan So- 
cial conhuntamente cu FJC 
ta gradici tur partner pa nan 
confiansa y lo keda traha pa 
sigui concretisa procesonan 
cardinal entre e diferente 
instancianan den e cadena 
hudicial, social y medico cu 
asina por yuda hisa e calidad 
di investigacionan y ayudo, 
pero tambe pa trata di haci e 
proceso mas accesibel y lihe 
pa e victima. 


Trabao di construccion di scol basico Sint Aloysius ta avansando 
Aña escolar 2023 -2024 alumno y docentenan por ta back na nan scol 


Diahuebs mainta, Minis- 
ter Endy Croes a bishita 
Sint Aloysius School pa 
mira con e trabao di con- 
struccion ta avansando. 
Na fin di luna di april 
2022, por medio di confer- 
encia di prensa, di Gobi- 
erno di Aruba, a anuncia 
y presenta e proyecto di 
renobacion di e scol. 


Minister Endy Croes a indica 
cu un problema cu a hereda 
ta cu diferente scol e infra- 
structura ta pafo di nan edifi- 
cio. Cual ta haci cu e scolnan 
ta huur otro edificio pa por 
duna continuacion na ense- 
ñansa. Mandatario di Ense- 
ñansa a analisa esaki y un di 
e prome scolnan cu e tabata 
determina pa inverti den 
dje y drecha ta Sint Aloysius 
School. Minister Endy Croes 
a sigui bisa cu e renobacion 


di Sint Aloysius School ta 
wordo subsidia cu placa di 
subsidio na SKOA. SKOA ta 
responsabel pa e renobacion 
den su totalidad. Un total 
di diesdos (12) klas lokaal a 
wordo renoba y modernisa. 


E edificio banda panort cu 
tabata 
completamente 
af- 


gekeurd a wordo drecha a 
pone dak, blafon y tegels 
nobo. A construi oficina 
nobo, koffie kamer, biblio- 
teca como tambe a traha un 
pos completamente nobo. 
E dos bañonan a wordo re- 
aloca y traha completamente 
di nobo. Tambe a construi 
un gymzaal, ya caba e piso a 
wordo basha. Na final DOW 
lo renoba e speelplaats com- 
pleto. 


Minister Endy Croes a en- 
fatisa cu ta cumpliendo cu e 
vision di Gabinete Wever - 
Croes II cual ta encera inverti 
den infrastructura di scol, 
pa asina nos muchanan tin 
un bon luga pa nan por haya 
educacion. 
Concluyendo, 
Minister Endy Croes a ex- 
presa palabranan di pabien na 
Gabinete Wever - Croes II, 
paso ta bao di e Gabinete aki 


e renobacion a inicia. Como 
tambe Mandatario di Ense- 
ñansa ta felicita ful e ekipo cu 
a duna conseho na Ministerio 
di Enseñansa y e boluntad ex- 
tra pa ta eficiente cu loke nos 
tin pa logra renoba Sint Aloy- 
sius School. Pa aña escolar 
nobo, Sint Aloysius School ta 
wordo entrega back comple- 


tamente renoba y modernisa 
na unda cu docente y alum- 
nonan por bin back na nan 
cas original. 


Minister Endy Croes ta con- 
tento y ta keda monitor e 
renobacion pa pronto entrega 
e bunita proyecto. 

Rainbow Warriors International: 
Dia mundial di zonanan humedo 
World Wetlands Day, Dia 
Mundial di Zonanan Hu- 
medo ta ser celebra dor di 
Nacionan Uni riba 2 feb- 
ruari. E conmemoracion 
aki ta sirbi pa crea conci- 
entisacion pa e importan- 
cia di zonanan humedo. 


Zonanan humedo ta sostene 
ecosistemanan vital y ta man- 
tene biodiversidad y na Aruba 
ta inclui rooi, saliña, laguna, 
area di mangel, pasto marino 
(seagrass beds) y rif di koraal. 
40 porciento di tur especie 
vegetal y animal ta biba of 
reproduci den zonanan hu- 
medo. Zonanan humedo ta 
area cu un naturaleza rico y 
vital pa bida humano. Nan ta 
crucial pa agricultura y pesca, 
ta actua como fuente di awa, 
purificador y ta proteha nos 
costanan. Zonanan humedo 
ta e areanan cu mas dioxido 
di carbono ta captura for di 
atmosfera y cu ta deposita 
esaki como biomasa. 


Tema pa 2023: ta tempo pa 
restoracion di zonanan hum- 
edo 
E Secretariado di e Tratado 
pa Zonanan Humedo, the 
RAMSAR Convention on 
Wetlands, a invita un y tur pa 
uni na e mensahe pa 2023 pa 
World Wetlands Day, asigna 
como Dia Internacional dor 
di Nacionan Uni. E tema pa 
2023 ta “It’s Time for Wet- 
lands Restoration”, esta “Ta 
Tempo pa Restoracion di 
Zonanan Humedo”, y fal- 
tando apenas siete aña mas pa 
cumpli cu e Obhetivonan di 
Desaroyo Sostenibel (SDGs), 
ta pura mes tin pa cumpli cu 
e restoracion. 


E Decada di Nacionan Uni 
pa Restoracion di Ecosistema 
(2021-2030) ta un oportuni- 
dad grandi pa nos tur refleha 
riba e cambio necesario den 
con ser humano ta impacta 
medio ambiente- y e posibili- 
dad pa restora ecosistema vi- 
tal manera zonanan humedo. 
Tin cu activa tur actor prinic- 
ipal den turismo y stakehold- 
ers y publico en general pa 
mobilisa un generacion com- 
pleto pa e tarea di restoracion 
di zonanan humedo. 


Situacion na Aruba 
E problema principal di Aru- 
ba pa loke ta zonanan hum- 
edo ta e falta di un ordenanza 
nacional pa medio ambiente 
(Landsverordening Milieu- 
beheer). Consecuentemente 
e obligacion pa haci estudio 
di impacto ambiental no ta 
regla pa ley y ta legislacion pa 
proteccion di naturaleza so 


por ser aplica. 


Den e periodo 2005-2009 pa 
extende e periodo pa utiliza- 
cion di dump di Parkietenbos 
a designa gran parti di e area 
di mangel banda di e dump 
original pa ser converti den 
celnan pa dera sushi. 
Den un tesis pa Bachelors 
Degree di 2015 di estudi- 
ante Rikkert Loosveld di 
University College Utrecht, 
titula “Improper waste man- 
agement and the increasing 
threat to the Aruban econo- 
my. An assessment of adverse 
effects of antrhopogenic dis- 
turbances on the Parkieten- 
bos mangroves of Aruba” ta 
documenta extensamente e 
daño haci y e contaminacion 
den y rond e mangelnan cu 
a keda na Parkietenbos y e 
ambiente marino di full e 
costa sur di Aruba pabou di e 
dump. 


Construccion di e brug nobo 
pa Green Corridor Aruba, 
cu tawata rekiri pone pilon 
pa e brug meimei di man- 
gelnan den e area proteha di 
Spaans Lagoen, registra como 
RAMSAR wetland segun e 
Tratado pa Zonanan Hum- 
edo, a kap mangel, pero a 
planta e equivalente di e area 
perdi di mangel back den e 
mesun area. Den e mesun 
area di Spaans Lagoen sinem- 
bargo a permiti construccion 
sin ningun permiso of estu- 
dio di impacto ambiental di e 
Balashi Cabins. 


Den area di Pos Chikito y Sa- 
vaneta a permiti kapmento di 
mangel pa casnan y proyec- 
tonan super luhoso pa tur- 
ismo ser construi, mayoria 
di nan construi pa habitante/ 
comerciante stranhero. 
Na Santo Largo y Mangel 
Halto Gobierno tin planea pa 
amplia infrastructura pa rici- 
bi turista, pero e embeyeci- 
miento aki lo bay afecta nega- 
tivamente e mangelnan den e 
areanan aki. 


Den e area cu ta corre for di 
comienzo di pista di aero- 
puerto te cu dump di Parki- 
etenbos a kap mangel tanto 
riba tereno di aeropuerto y 
pa ampliacion di e marina na 
unda tin un monton di yate 
y barco mara y a lo largo di 
Bucutiweg completo y e parti 
di costa dilanti Kas Paloma a 
permiti un free for all di con- 
struccion di pier, unda a con- 
strui meimei di mangelnan y 
a kap mangel na gran escala. 


Hasta den e area cu ta corre 
for di Eagle Beach te e ac- 
tual area for di Divi Phoenix 
te Hilton na otro banda di e 
caminda principal a kap man- 
gel of altera tereno di mangel, 
y den full e banda pabou di 
Bubaliplas areanan di mangel 
a keda afecta pa construccion 
di e hotenan den e area aki. 


Den e Landsbesluit di 5 mei 
2020 (AB 2020, no.67) un 
cantidad di area nobo a keda 
declara area proteha y poni 
bou maneho di Fundacion 
Parke Nacional Aruba. Segun 
”Beheerovereenkomst tus- 
sen de Fundacion Parke Na- 
cional Aruba (FPNA) en het 
Land Aruba”, fecha 26 augus- 
tus 2019, FPNA ta obliga di 
crea beheerplannen, plan di 
maneho pa cada un di e are- 
anan bou di su encargo, y se- 
gun articulo 11 (Beëindiging 
van de beheerovereenkomst) 
y articulo 12 (Goed vertrou- 
wen) Gobierno ta asumi cu 
FPNA lo cumpli cu tarea 
acorda den e acuerdo. 


Segun 
Landsbesluit 
in- 
heemse flora en fauna, 8 
augustus 2017 (AB 2017, 
no.48) den articulo 2, a base 
di articulo 4, inciso 2, sub a di 
Landsverordening 
Natuur- 
bescherming (AB 1995, no.2) 
a declara tur cuater tipo di 
mangel na Aruba como espe- 
cie proteha y segun articulo 6, 
inciso 2 di Landsverordening 
Natuurbescherming ta pro- 
hibi pa kita parcialmente, por 


completo of daña mangel. 


Mester constata cu casi tur 
caminda ta viola proteccion di 
(area di) mangel, esta zonan- 
an humedo. E unico biaha 
cu FPNA a bay corte, hunto 
cu Fundacion Proteccion y 
Conservacion di Comman- 
deursbaai y Vecindario (guia 
dor di Greg Peterson di Aruba 
Birdlife Conservation -ABC- 
y representa den corte pa e 
abogado ABC) contra un de- 
saroyador di proyecto tawata 
den caso di Aruba Ocean Vil- 
las na Savaneta, unda supu- 
estamente un area cu mangel 
tawata bou menaza. 


Segun Rainbow Warriors, ta 
netamente e proyecto aki ta 
e UNICO na Aruba na unda 
NO tabatin mangel promer 
cu e inicio di e proyecto, y 
ta hustamente restoracion di 
mangel a ser efectua dor di 
e desaroyador, y na unda e 
mangelnan ta completamente 
liber di impactonan negativo 
di desaroyo y actividad hu- 
mano y pa colmo un extenso 
estudio di impacto ambiental 
a ser haci pa garantisa esaki. 


Aki FPNA y algemeen di- 
recteur 
interino 
Norman 


Kuiperi y Greg Peterson a 
opta di ataca un proyecto lo- 
cal di ecolodge cu ta restora 
mangel en bes di bay tras di 
proyectonan grandi di ho- 
tel cu si ta impactando of a 
destrui mangelnan cu estudio 
di impacto ambiental defici- 
ente/no existente. 


Pues por tilda Greg Peterson 
di actua di mala fe y Nor- 
man Kuiperi di viola be- 
heeroverkomst 
FPNA 
cu 
Land Aruba, ya cu pa NIN- 
GUN area fuera di Parke 
Marino, Spaans Lagoen y 
Parke Arikok tin beheerplan 
y NO ta actua den ningun 
proyecto contra destruccion 
di mangel debidamente. 


Hustamente 
FPNA, 
DIP 
y DNM tin cu actua con- 
tra proyectonan cu ta afecta 
of daña (area di) mangel, y 
informa DOW pa para con- 
struccion, pero den practica 
esaki casi nunca ta sosode. 
Pa por restaura area di mangel 
aki na Aruba como zonanan 
humedo lo tin cu reconsidera 
e papel di FPNA y DNM y 
hasta reconsidera si ta man- 
tene e Beheerovereenkomst 
entre FPNA y Land Aruba. 

Resultado di simultaan duna door di Ricky Nisbet y start di nos prome 
torneo di dam pa aña 2023 


Diaranson dia 8 di Febru- 
ari a tuma lugar e prome 
actividad di dam den aña 
2023. Esaki tabata un si- 
multaan duna door di nos 
campeon di dam di aña 
pasa Ricky Nisbet. 


Ricky a enfrenta 6 hungador 
cu a presenta e anochi ey. 
Ricky a gana 1 wega, y perde 
5. Un score di 16.7 porcien- 
to. 
Participantenan tawata Mario 
Jansen, Octavio Croes, Dan- 
iel Diaz, Henry Knepa, Rolin 


Croes y Hector Winterdal. 


Diaranson awor dia 15 di Feb- 
ruari, club di dam Arowak ta 
start cu su campeonato anual 
cu ta Campeonato Nacional 
2023 pa saca e campeon di 
dam pa aña 2023. 
Pa participa, mester ta regis- 
tra na censo di Aruba pa por 
lo menos 1 aña. 


Formato di wega lo ta Round 
Robin, unda tur hungador 
lo topa otro un biaha. Dura- 
cion lo ta 1 ora pa banda cu 


un incremento di 1 minuut 
despues di cada hugada. Nos 
ta start pa 7:00pm exacto den 
nos clubhuis na Sunplaza 
401L, Oranjestad. Weganan 
lo termina rond di 10:00 di 
anochi. Solamente 1 wega ta 
wordo hunga pa nochi. 


Pa mas informacion, por 
tuma contacto cu Mario Jan- 
sen (cel. 699-8245) of Ri- 
cardo Wever (592-6391) of 
Octavio Croes (594-5590), of 
Rolin Croes (593-6817) 


UEFA ta manda ayudo financiero na anfitrion di final di Champions 
League, Turkia 


(AP) — UEFA a haci un 
donacion di 200mil euro 
ayera pa yuda trabao di 
rescate despues di e tem- 
blor na Turkia, e pais cu ta 
bay ta anfitrion di e final 
di Champions League na 
juni. 


Cuerpo di futbol Europeo 
tambe a priminti di organisa 
mas actividad pa recauda 
fondo den dianan conduci- 
endo na e final dia 10 di juni 


na Istnabul. Tambe ta coor- 
dinando trabao entre su 55 
asociacion miembro pa con- 
tribui na un fondo di alivio pa 
desaster. 


Donacionnan inicial a inclui 
150mil euro di UEFA pa 
federacion di futbol Turco 
y 50mil euro pa Fundacion 
UEFA pa Mucha pa sostene 
dos organisacion trahando na 
e area di e desaster na sur di 
Turkia y Siria. 


Ta bay tene momentonan di 
silencio prome cu weganan 
proximo siman den Champi- 
ons League, Europa League y 
Europa Conference League, 
UEFA a bisa. Un wega di 
competencia Europeo ta bay 
tuma lugar na Turkia riba 
diahuebs, 
Trabzonspor 
ta 
bay ricibi Basel den ronda di 
playoff di Conferencia Eu- 
ropeo y hungadornan ta bay 
bisti armband preto. 


Xander Bogaerts na caminda pa World Baseball Classic cu team 
Hulandes 


(NLTimes) – Team di 
baseball masculino di Hu- 
landa no ta bay conta cu 
pitcher di Major Leage, 
Kenley Jansen na e World 
Baseball Classic (WBC) 
proximo luna. E Curasole- 
ño di 35 aña di edad no a 
ricibi permiso di su club 
nobo, Boston Red Sox, pa 
participa den e Mundial 
inoficial di baseball. 
Xander Bogaerts, kende 
awo ta hunga na San Di- 
ego, ta bay join e team 
representando Reino Hu- 
landes. 


Red Sox kier nan ace pa par- 
ticipa den e Spring Training 
na caminda pa e temporada 
regular di e team den Liga 
Mericano. Dia di Apertura di 
MLB ta programa pa dia 30 di 
maart. Red Sox ta duna inicio 
na nan temporada na cas na 
Fenway Park riba e fecha aki. 


Pitcher Pedro Strop, un 
agente liber kende a gana e 
Serie Mundial cu e Chicago 
Cubs na 2016 tambe ta aus- 
ente di e seleccion Hulandes 


pa motibonan personal. 


A nombra Jansen den e pre- 
seleccion Hulandes, pero el 
a keda afo di e roster di 30 
homber pa WBC. E 20 team 
participando a presenta nan 
roster en bibo riba MLB Net- 
work durante oranan di ano- 
chi na Hulanda riba diahuebs 
pa diabierna. Sinembargo, 
por agrega Jansen na e roster 
di e team si nan avansa na e 
ronda final di WBC. 


Coach pa e seleccion Hu- 
landes ta Hensley Meulens, 
kende ta spera di trece Hu- 
landa den semi-final y final 
na Miamia di dia 19 pa 21 di 
maart, como dies dia despu- 
es di inicio di temporada di 
MLB. 


WBC ta e unico di e tiki tor- 
neonan den cual profesional- 
nan cu ta hunga pa e liga top 
na Merca por participa. Meu- 
lens a bisa luna pasa, durante 
su prome bishita na Hulanda 
den ocho aña, cu hopi inter- 
nacional cu ta hunga na Mer- 
ca kier hunga pa nan team 


nacional. Sinembargo, nan 
mester ricibi permiso di nan 
club. 


Xander Bogaerts si a sigura 
permiso di su team nobo, San 
Diego Padres. E Arubiano re- 
cientemente a firma un con- 
tract di diesun aña na balor di 
$280 miyon. Awo cu 30 aña 
di edad, Bogaets a gana e Se- 
rie Mundial cu Boston Red 
Sox na 2018 y 2013. 


Otro hungadornan top den 
team Hulandes ta inclui 
Mariekson Didi Gregorius, 
Andrelton Simmons y Ju- 
rickson Profar, kende actual- 
mente ta agentenan liber dis- 
ponible pa un team di MLB. 
Nan ta bay compaña Oranje 
na Taiwan, unda e pelotero- 
nan ta bay hunga contra 
Cuba, Panama, Taiwan y Ita- 
lia den etapa di grupo riba dia 


8 te cu 12 di maart proximo. 
E dos team top den e grupo 
ta avansa na e quart final na 
Tokyo. E ganadornan ta bay 
bula pa Miami pa semi-final 
y final. 


Otro nombernan conoci den 
seleccion Hulandes ta inclui 
Jonathan Schoop (Detroit 
Tigers), Chadwick Tromp 
(Atlanta Braves), ex-hunga- 
dornan di MLB, Wladimir 
Balentien y Roger Bernadina, 
y proespecto di Philadel- 
phia Phillies Minor League, 
Jaydenn Estanista. 


Meulens tambe ta bay ricibi 
asistencia di coachnan An- 
druw Jones, un prospecto pa 
Hall of Fame, Bert Blyleven 
kende a drenta Hall of Fame 
na 2011, y Tjerk Smeets. El 
a hunga na Hulanda y den 
team nacional Hulandes pa 
varios aña y tambe ta fungi 
como director tecnico pa aso- 
ciacion di baseball KNBSB. 


Oranje ta bay cuminsa practi- 
ca como team proximo siman 
na Arizona prome cu e WBC. 

Glenbert Croes: 
“Mi ta orguyoso di ta MEP” 
Den cuadro di e 52 lustro di 
partido Movimento Elec- 
toral di Pueblo (MEP), sr. 
Glenbert Croes, candida- 
to number 4 riba e lista di 
e partido prestigioso aki, a 
expresa di ta orguyoso di 
por ta forma parti di par- 
tido MEP pa e historia di e 
lucha y logro di nos “Lib- 
ertad”, cu ta e fundeshi di 


loke nos partido ta repre- 
senta awe. 


El a agrega cu Aruba su fu- 
turo lo ta stabiel mirando cu 
e ta den man di Sra. Evelyn 
Wever-Croes, cu a sa di hiba 
un lucha grandi durante e 
pandemia pa trece biensetar 
den hogar di cada ciudadano. 


“Lider di partido MEP, Sra. 
Evelyn Wever-Croes, cu su 
liderazgo 
como 
Minister 
President di Aruba, a salba 
Aruba di un di e menasanan 
mas grandi cu mundo a yega 
di conoce y a sa di goberna 
pais Aruba na un manera re- 
sponsabel y cu gran exito.” sr 
Croes a expresa. 


Lider di MEP Evelyn Wever-Croes: 
52 aña di logronan inmensamente grandi di partido MEP 


Pa 
Partido 
Movimien- 
to Electoral di Pueblo 
(MEP), e fecha 9 di febru- 
ari ta wordo recorda y cel- 
ebra como e fecha di un 
comienso nobo pa Aruba 
su bienestar. Dia 9 di feb- 
ruari 1971, 52 aña pasa, a 
cuminsa e proceso di fun- 
dacion di Partido MEP. 
Un proceso cu a finalisa 
dia 14 di Februari 1971. 


Riba e fechanan aki, nos Lid- 
er, Fundador di nos Partido, 
señor Betico Croes, den fe- 
liz memoria, a lanta partido 
MEP. Un partido cu un his- 
toria grandi cu a sa di goberna 
den bon y mal tempo semper 
cu un vision y determinacion. 


Desde su fundacion na 1971, 
ya caba a wordo demostra cu 
union y positivismo tawata e 
motor pa lanta e prestigioso 
Partido MEP. Señor Betico 
Croes hunto cu esnan cu a 
funda e Partido, a mira e de- 
seo cu tabata biba den nos 
pueblo pa nos para riba nos 
propio pia. El a mira tambe 


un division den nos comu- 
nidad. Un division di esnan 
cu tabata tin placa cu tabata 
purba dividi e pueblo y tabata 
crea division entre esnan cu 
tabata tin poder financiero y 
otro nan no, esnan cu a nace 
na Aruba y otronan no. Na 
e momento ey, Betico Croes 
a bisa; tur esnan cu a haci di 
Aruba nan hogar ta ‘Rubiano 
y nos no mester segrega e co- 
munidad’. 


Betico tabata sa di uni nos 
pueblo den un ideal y e 
ideal tabata pa nos mes por 
tuma nos propio decision- 
nan. Hunto cu despues nos 
lider honorario señor Nel- 
son Oduber, nan a guia nos 
partido pa e idealnan di nos 
pueblo wordo realisa manera 
nos Status Aparte, e logro 
maximo di Betico Croes, y 
pa despues nos goberna e pais 
aki y para riba nos propio pia. 
Lucha di Betico a pone cu 
Aruba por celebra su propio 
Himno y Bandera, nos por 
tin nos mesun moneda, nos 
mesun Gobierno y Parla- 


mento, entre otro. 


Señor Nel Oduber a guia e 
partido como Prome Minis- 
ter 4 biaha, a pone e pais aki 
realmente para riba su pia cu 
principio di bon goberna- 
cion, a logra scrap e fecha di 
independencia pa asina awe 
nos por lanta nos yiunan y 
nan yiunan den e libertad di 
nos Status Aparte. 


Lider di MEP actual, señora 
Evelyn Wever-Croes, ta gui- 
ando Partido MEP y gober- 
nando Aruba cu e mesun 
idealnan, caracter, determi- 
nacion cu e lidernan ante- 
rior. Un lider cu a goberna 
nos pais den reto tras di reto, 


y den e pio crisis mundial di 
nos tempo, e pandemia di 
Covid. Sinembargo, Lider di 
MEP a para firme den e lu- 
cha, y a uni e pueblo cu posi- 
tivismo pa asina logra pone 
Aruba bek den e direccion di 
recuperacion. Aruba ta riba e 
bon caminda pa logra y bira 
mas fuerte y resiliente, miho 
cu nos tawata ta prome cu e 
pandemia. Esey ta e meta y e 
compromiso. 


“Nos ta celebrando e aña aki 
52 aña di Partido MEP. Esaki 
ta trece cu ne tambe respon- 
sabilidadnan pa futuro. Y esey 
ta e vision di Partido MEP, pa 
crea un Aruba husto pa un 
y tur cu ta biba riba dje. Pa 


oportunidadnan igual pa tur 
cu ta biba riba dje. 


Mi ta gradici tur esnan cu du- 
rante e 52 aña a lucha hunto 
cu nos lidernan di nos parti- 
do. Tur esnan cu a construi e 
Aruba cu nos ta biba aden. Mi 
ta sigura boso Partido MEP 
lo sigui cu e principionan 
importante aki den nos Par- 
tido, cu a wordo funda pa nos 
crea progreso, bienestar, pa 
tur ciudadano di nos pais. Y 
hunto cu positivismo, nos lo 
recupera completamente di 
e crisis di pandemia. Masha 
pabien MEP y sostenedornan 
di MEP”, Lider di MEP, se- 
ñora Evelyn Wever-Croes a 
expresa. 


Xiomara Maduro ta orguyoso di ta forma parti di Movimiento Electoral di 
Pueblo MEP 
Cu ta cumpli 52 aña di existencia trahando na bienestar di Aruba 


Dia 9 di februari 2023, 
Movimiento Electoral di 
Pueblo MEP ta cumpli 52 
aña y mi ta masha orguy- 
oso di tin e honor di por 
ta forma parti di un mov- 
imiento politico cu a haci 
asina hopi na bienestar di 
Aruba. 


Partido MEP lidera pa nos 
Lider inmortal Betico Croes 
a logra Status Aparte pa Aru- 
ba den Reino Hulandes. Bou 
liderazgo di nos Lider Hon- 


orario Nel Oduber, Aruba a 
desaroya grandemente. Awor 
den e man capabel di nos 
Lider Evelyn Wever-Croes, 
MEP ta trahando incansable- 
mente pa Aruba por logra su 
maximo potencial y bien- 
estar. 


E ta un honor grandi pa mi, pa 
por ta para den e fila di MEP 
y traha pa Aruba por conserva 
su libertad pa progresa. E ta 
exigi inmenso corahe y valor, 
y p’esey mi ta pidi nos bon 


Dios pa sigui brinda nos su 
forza, su sabiduria y su pas- 
enshi pa por sigui traha den 
e vehiculo MEP na bienestar 
di Aruba. 


Masha masha pabien na 
nos Lider Evelyn, nos Lider 
Honorario Nel, na tur can- 
didato, na directivanan, na 
comisionnan, na lidernan di 
bario y specialmente na tur 
cu a y ta sostene Movimiento 
Electoral di Pueblo, muy es- 
pecial e ultimo 52 aña. Pabi- 
en MEP y Aruba. 

Parlamentario Arthur Dowers (AVP) 
Prome Minister ta acepta di no a haci algo pa Santa Cruz 


A bira tempo pa Prome 
Minister 
Evelyn 
Wever 
Croes busca un otro ‘hob- 
by’ pa haci ya cu gaña- 
mento di pueblo a bira un 
tradicion diario te cu ta 
mustra cu e lider di MEP 
mes no ta realisa con of 
riba kico e tin cu gaña 
pueblo. 


Parlamentario Arthur Dow- 
ers di fraccion di AVP a mus- 
tra cu masha curashi Evelyn 
ta bin dilanti y pa hustifica cu 
a pone DOW basha un capa 
di asfalt nobo dilanti di sede 
di MEP na Santa Cruz, awor 
e ta bin pretende cu e bario 
ta esun cu mas a ser neglisha 
den loke ta ponemento di as- 
falt. 


“E momento a yega pa Ev- 
elyn busca un otro estilo pa 
gaña pueblo ya cu su men- 
tiranan ta asina bisto cu tin 
ora prome cu e bisa algo, ya 
tur hende sa cu e ta gañando 
atrobe. 


For di 2017, Evelyn ta Prome 
Minister di pais Aruba, pues 
e ta den su di seis aña gober- 
nando e pais aki y ora cu e 
bisa cu e bario di Santa Cruz 
ta e bario mas neglisha den 
asunto di caminda di asfalt, 
e ta lubida por completo cu 
esey ta nifica cu e gobierno di 
su MEP, tin seis aña sin saca 
un dede pa yuda e bario aki. 
Y aki ta bon pa menciona cu 
pa un arte de magia, Evelyn ta 
lubida cuanto placa a wordo 
gasta pa asfalta caminda du- 
rante di campaña electoral di 
2021, caminda a asfalta ca- 
minda su famianan y sostene- 
donan tabata biba. 


E señora aki ta asina bruha cu 
e no ta realisa cu ora cu e bisa 
cu Santa Cruz a wordo negli- 
sha, e ta acusando su propio 
gobierno, pa colmo e ta pone 
duda den su propio capacidad 
como Minister di Infrastruc- 
tura y DOW, ministerio cu el 
a tuma over despues cu el a 
pidi gobernador retira Mari- 
sol como minister. 


Ta bisto cu e situacion di 
gañamento di Evelyn a bira 
asina serio cu e no ta ria di 
haci esaki cu su propio hen- 
denan di MEP, votadonan di 
MEP faltando nan respet dor 
di kere cu e por manipula e 
berdad cu su votadonan. 


Gobierno di AVP den su plan 
di bario tambe a duna Santa 
Cruz atencion pero ta real- 
mente un berguensa cu e lid- 
er di MEP den dos periodo di 
gobernacion, a haci net nada 
pa e bario aki,” Parlamentario 


Arthur Dowers a declara. 
Desde cu a tene e reunion 
riba presupuesto di DOW 
unda cu lo drecha cierto ca- 
minda, un di nan ta Santa 
Cruz dilanti Sede di MEP, a 
bin discusion riba esaki pero 
tambe hopi critica. Con ta 
scoge cua caminda ta priori- 
dad pa drecha, ta den encargo 
di DOW. Pa hopi aña e bario 
di Santa Cruz tabata neglisha 
pa haya asfalt. 
mr. 
Evelyn 
Wever-Croes, 
Prome Minister di Aruba, a 
splica cu nan ta habri y sem- 
per ta scucha tur eseynan. 


Den parlamento tabatin cier- 
to critica, pero a informa nan 
cu lista ricibi a bin fo’i DOW. 
DOW ta esun cu ta indica 
riba su prioridadnan. DOW 
a splica riba cierto caminda, 
por ehempel e caminda di 
Kibaima pa Tanki Flip ta uno 
hopi importante y cu ta dre- 
cha. 


Segun e mandatario, ciu- 
dadano di San Fuego tin ra- 
son riba nan reclamo, pasobra 
Santa Cruz ta mas neglisha 
den e ultimo añanan. Du- 
rante e prome ocho aña dje 
gobierno prome cu Gabinete 
Wever-Croes, no a haya aten- 
cion. El a sigui indica cu na 
momento nan a drenta gobi- 
erno a haya masha poco nan 
tabatin e chens pa haci algo. E 
cartera tabata bou encargo di 
ex-minister Otmar Oduber, 
pero despues a bin pandemia 
y nan mester a stop. 


Awo den e prioridadnan cu 
DOW a pone, ta bay mira 
unda mester di mas atencion. 


Parlamentario Marco Berlis (MEP) 
Comportacion di homosexualnan di barco crucero a causa disgusto y 
rabia formal den pueblo 


Diaranson 8 di januari 
Aruba a wordo bishita pa 
barco turistico cu tabata 
hospeda 5000 homber ho- 
mosexual. E ultimo biaha 
cu esaki a yega di sucede ta 
data un poco mas cu dies 
aña pasa. Den e ocasion ey 
e turistanan homosexual 
aki a disfruta di e produc- 
to turistico di Aruba gran- 
demente. Nan a bin pa 
disfruta sanamente di nos 
pais y sigur nan presencia 
a aporta grandemente na 
nos economia. 


Sinembargo, e experiencia cu 
e 5000 pasahero homosexual 
cu a yega diaranson ultimo 
tabata completamente con- 
trario cu esun di biaha pasa. 
Nan comportacion extremo 
y inmoral no solamente a 
kibra leynan di nos tera, pero 
nan actitud di libertinahe a 
demostra na un y tur cu nan 
no ta respeta niun hende ni 
nacion. Den diferente lugar 
nan a falta respet, kibra tur 
etica moral pa tur esnan pre- 


sente sin considera cu tabatin 
muchanan presente. Nos por 
a constata esaki a traves di al- 
gun videonan cu tabata circu- 
la pero tambe di e storianan 
di algun testigo. 


Nikki Beach 
Nikki Beach a wordo comb- 
erti den un scenario di orgia 
na unda cu varios testigo a 
conta den horor, con homo- 
sexualnan tabata “finger” otro 
den pleno publico. Tabatin 


un boter di lubricante riba e 
bar di e beach cu nan tabata 
usa y tabata tin sex den pleno 
bista di tur hende. Mayornan 
cu tabata hibando nan yiunan 
pa zwemles na Nikki Beach 
a wak den horor y a keda cu 
trauma kico tur tabata pas- 
ando. Nan mester a core huy 
cu nan yiunan for di e lugar 
unda tur e barbaridadnan aki 
tabata tuma lugar. Trahador- 
nan tambe a keda trauma di 
tur esaki. 


Patio 15 
Patio 15 a prepara un evento 
special pa e pasaheronan ho- 
mosexual. Esey riba su mes ta 
mas cu nan derecho. Sinem- 
bargo cos a bay hopi liher for 
di man y a capta riba video 
con algun di e personanan 
aki tabata tin sex den pleno 
bista di pueblo, considerando 
nan tabata pafo den e patio 
di e negoshi! Esey ta djis un 
instante cu a wordo capta. 
Ningun momento gerencia a 
condena esaki ni trata na stop 
e actonan aki contra nos ley- 
nan nacional. 


E Siguiente Dia 
Aruba a lanta e siguiente 
dia den horor, disgusto, y 
rechaso total di e compor- 
tacion inaceptabel di e tur- 
istanan homosexual. Y cu 
tur rason; dicon niun hende 
a interveni? Dicon polis no a 
wordo yama? Dicon negoshi- 
nan no a interveni? Aunke e 
videonan ta circulando tur 
caminda ainda por wak con 
algun hende tin e curashi pa 


defende e accionan for di sla 
di e turistanan aki. Aruba a 
haya un prueba chikito con 
e grupo di “Orguyo” y “LG- 
BTQ+” ta move na Merca y 
exterior. Esaki ta e “tip of the 
iceberg.” 


Esaki ta e comportacion cu 
“Orguyo” internacional ta 
representa y ta influencia e 
nacionnan cune. Nos edu- 
cacion, nos muchanan, nos 
decencia como pueblo, nos 
etica, moral y balornan tur ta 
na peliger pasobra un mino- 
ria awor kier impone leynan 
riba nos pueblo, cu sigur den 
su gran mayoria ta wordo 
rechasa. Nos principionan, 
etica, balornan, moralidad y 
futuro di nos pais ta bao di 
atake y pueblo por conta cu 
mi sosten pa sigui duna re- 
sistencia contra e desaroyo 
adverso aki. Mi ta kere den 
igualdad pa tur hende, pero 
sigur no un cu ta perhudica y 
destrui un nacion su cultura, 
balornan y dignidad. Aruba 
merece mihor! 

Resultado Sorteo 
februari 10, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X3 


0923 


www.lottoaruba.com 


resultado : sorteo 10 Feb 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9171 
385.000,- 


x Jackpot 
x Match 4+ 


Proximo Jackpot 


X5 


924 


x Jackpot 


Sorteo # 3824 
Sorteo # 


Sorteo # 1880 


2717 


7460 


Sorteo # 3824 


0877 


x Jackpot 


x match 4 
x afl. 12,00 


5414 


Sorteo # 3824 


Sorteo # 698 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


x Match 4 
106.000,- 


Proximo Jackpot 


Sorteo # 


Sorteo # 


Afl. 360.000,- 




Letter 


0 
0 
0 
0 


0 
8 


259 


04 


0 
1 
6 


49 
77 



7 



x Match 4 
114.000,- 


Proximo Jackpot 


Sorteo # 1532 


Sorteo # 6030 


Sorteo # 


x afl 8,00 


Mega Ball: 


08-15-21-30 


Proximo Jackpot 


270.000,- 


x match 4 


5042 


Sorteo # 5669 


Sorteo # 599 


x afl. 500,00 


x afl.15,00 
x afl 50.00 


Leo 


X3 


731 


x Jackpot 


Sorteo # 7866 
Sorteo # 


Sorteo # 1615 


1707 


2242 


Sorteo # 6910 


4653 


x Jackpot 


x match 4 
x afl. 12,00 


www.lottoaruba.com 


resultado : sorteo 10 Feb 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4394 
385.000,- 


x Jackpot 
x Match 4+ 


Proximo Jackpot 


FP 
01-04-12-22-25 


8440 


Afl. 370.000,- 


anochi 


diario 
Korsou 
super4 
flamingo 


8172 
1927 
0456 
2813 
2417 
4460 
super5 
5412 
9349 
2344 
- 
0135 


sorteo/servicio 


Hopi buki pa baby y mucha na biblioteca 


Biblioteca hubenil ta of- 
rece muchanan na Aruba 
un coleccion di buki pa 
lesa y explora. Tin buki 
pa mucha di tur edad y 
hasta pa baby. Represent- 
antenan di Biblionef na 
Aruba, Sra. Carla van Ee- 
rden y su colega Sandra 
Postma a entrega un car- 
gamento di buki pa baby 
y mucha na Sra. Michelle 
Thiel-Roos, hefe di Dept. 
Catalogo. 


Sra. Michelle Roos ta hopi 
contento cu buki nobo y a 
ricibi e coleccion cu man 
habri y un sonrisa riba su 
cara. Den cargo tin bukinan 
pa baby y tambe bukinan pa 
mucha di 6 pa 8 aña na Spa- 
ño. Un bunita coleccion cu 
biblioteca por fia su miem- 
bronan. Biblioteca ta gradici 


Biblionef pa trece e bukinan 
Aruba. 


Biblionef ta un instancia cu ta 
traha rond mundo pa stimula 
lesamento y laga tur mucha 
experencia e goso di lesa- 
mento. Biblionef ta traha pa 


mucha cu no tin acceso facil 
na buki. Biblionef semper 
a traha hunto cu Biblioteca 
Nacional Aruba. Biblionef 
Aruba ta parti buki na scol- 
nan na Aruba ya pa mas cu 20 
aña. 


Minister Xiomara Maduro 
ta presenta otro programa 
informativo di UNESCO Aruba 
Pa duna un bista con cu yudansa di 
diferente ‘stakeholders’ ta implementa e 
proyectonan di UNESCO 


Minister Maduro ta infor- 
ma cu UNESCO Aruba a 
conmemora na november 
aña pasa, 35 aña cu Aruba 
a bira miembro asocia di 
UNESCO. E organisa- 
cion supra-nacional aki 
ta yuda paisnan adopta y 
contextualisa 
normanan 
internacional y ta traha 
programanan pa fomenta 
ideanan y intercambio di 
conocemento rond mun- 
do. E mandatario ta pre- 
senta e di dos programa 
informativo di UNESCO 
Aruba pa duna un bista 
con ta implementa e pro- 
gramanan di UNESCO. 


Den e programa aki e Secre- 
taris-Generaal di Comision 
Nacional pa UNESCO na 
Aruba, Sra. Marushka Tromp 
lo splica un poco mas con 
UNESCO Aruba ta ehecuta 
e programanan di UNESCO 
en cooperacion cu diferente 
‘stakeholders’. Tambe a invita 
algun stakeholders riba dife- 
rente area pa comparti nan 
experiencia den e programa. 
Juffrouw Maureen Roa a 
conta nos di e proyectonan 
di Prinses Amaliaschool (un 


scol cu ta miembro di e red 
di scolnan di UNESCO), Sr. 
Marck Oduber a comparti 
su experiencia riba tereno 
di ‘Ocean Science’, Sr. Pat- 
rick Werleman di Comision 
Olimpico Aruba a papia to- 
cante di e ehecucion di e con- 
venio di ‘Anti Doping’, Sr. 
Pancho Geerman di Museo 
Arkeologico Nacional Aru- 
ba a elabora riba e herencia 
subacuatico cu tambe ta un 
convenio di UNESCO cu lo 
wordo ratifica den reino. 
Tambe Sra. Birgit Kreyken- 
boon y Sra. Christie Mettes 
a duna dos ehempel di e 
proyecto cu a haya financia- 
mento den cuadro di e ‘Par- 
ticipation Program’ ‘media 
pressure cooker’ y e investig- 
acion riba e topico di ‘Oean 
Science’ ‘Metabolic Founda- 
tion’. 


E dignatario ta gradici tur 
persona envolvi cu a brinda 
informacion den e programa 
aki y ta informa cu e pro- 
grama aki lo pasa dialuna dia 
13 di februari 2023 pa 7’or di 
anochi na TeleAruba y dia- 
mars dia 14 di februari pa 
8’or di anochi na Diario TV. 

TA BUSCA 


sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TABENDE 
un matras nobo king size 
190 x190 
Fls.300 
Tel.594 5556 


__________________________________________ 
SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


San Nicolas 
Oranjestad 


Dokter na warda 


Botica na warda 


Oranjestad: 
Sta. Cruz 
Tel. 585 8028 


San Nicolas: 
Centro Medico- 
Tel. 584 5794 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Even though I walk 
through the valley of 
the shadow of death I 
shall fear no evil, for 
you are with me, your 
rod and your staff 
they comfort me 


With deep sorrow in our hearts we announce the 
passing of our beloved: 
Fernando Valentino Browne 
Better known as: “Nando” or “Big Nando” 
*21-03-1965 - †06-02-2023 
Left to mourn him are his: 
Grandmother: 
†Mary Browne 
Mother: Daisy Heyliger Browne & Jeffrey Heyliger 
Father: 
†Wilfred Meyers 
Wife: 
Cheryl Lynette Browne Turner 
Son: 
Hakeem Browne 


Step-children: 
Calvin Baker 
Kamasha Dania & Lindomar Hassell and kids 
Zailuka Dania & Mitch Bottenbley and kids 


Sister: Jacqueline Browne & Julienne Ashley and 
kids 
Brother: Eugene Heyliger and kids 


Aunts: 
Carmelita Haynes and family 


Marina Haynes and family 


Sharella Haynes and family 


Sharitsa Haynes and family 
Uncles: 


Edwin Browne and family in Holland 
Emmanuel Browne and family in SXM 
Rudolph Browne and family in SXM 
Ronald Haynes and family in SXM 
Orlando Haynes and family in SXM 
Rene Browne and family in SXM 


Robert Haynes and family in Georgia USA 


Great aunt: 
Faye Foy and family 
Great uncle: 
Clinton Foy and family 


Cousins and friends too numerous to mention 
Close friends: Pastor Grant and family, Corporate 
Impact Ministries domino club and friends, Imelda 
Steward, Saskia Thompson, Yvette Cooper and 
family, Jennifer Bernier and family, Raffy Arrindell, 
Liz Arrindell, Mena Lake, Johnny Harrigan, 
Raymond Scoop, Emile Lake, Alex Doncher, Francis 
Brown, Pastor Young, Jaqcueline Flanders, Gregory 
Derival and Tiesmeline Jones 
Family: Browne, Haynes, Turner, Dania, Baker, 
Heyliger, Steward, Thomas, Valdez Tejada, Croes, 
Arias de la Cruz, Bernier, Cooper, Thompson, 
Hassell, Foy, Sewdajal, Ashley, Meyers, Lake, 
Connor, Arrindell and Francis. 
Opportunity for a final farewell will be held on 
Saturday February 11th 2023 from 2pm until 4pm at 
the Pray Funeral Home in San Nicolaas. Followed by 
a cremation ceremony. 
Our sincere apologies if we forgot to mention 
someone in our grief. 

“Señor ta mi wardador , mi’n tin falta di nada. 
Den cunuco di yerba berde E ta ponemi sosega. 
E ta hibami na awa tranquil, Pa mi bolbe haña forsa”. 


Cu profundo tristeza pero conforme cu Dios su 
boluntad, nos ta anuncia cu a fayece: 


Cosme Fabio Vroljk 
Mihor conocir como Fa 
*27 september 1933 – † 8 februari 2023 


Na nomber di su 
Esposa: Maximina “Chimina” Vrolijk-Geerman 
Yiunan: Rita Vrolijk y Richard Kelly 
Edwin y Glenda Vrolijk–Boekhoudt 


Ludwina y Tito Boekhoudt-Vrolijk 


† Hubert y Griselda Vrolijk-Kock 
Victor y Georgina Vrolijk-Robles de Medina 


Nieto y Nietanan stima: 
Arthur y Thalina Arends-Willems, Angeline Vrolijk 
y Rendell Silva, Melisa y Angelo Rasmijn-Vrolijk, 
Lutmila Boekhoudt, Gibi y Leslie Vrolijk-Moreno 
Castillo, Ghislaine y Clayton Croes-Vrolijk, Yeelam 
Tam & Elijah Gomes, Gilienne Vrolijk & Juni Faro, 
Gabriel Vrolijk y Arabella Blanca, Mary Jane Vrolijk 


Bisanieto y Bisanieta nan stima: 
Ayden & Thalienne Arends, Tyone Fingal, Xavian & 
Xialine Rasmijn, Haylee, Ethan & Zophie Vrolijk, 
Chloë, Cièle, Chaïlé Croes, Marie-Elize Faro 
Mayornan:†Raymundo y †Antonia Vrolijk-Wernet 


Rumanan: 
†Timoteo (Ety) y Sra. Vda. Aura Vrolijk-Croes y 
yiunan 
† Antonia Bernarda (Dina) Vrolijk y yiunan 
† Maria Dolores (Yoyo) Vrolijk y yiunan 
†Juan Jacobo (Cobito) y Maria Vrolijk-Croes y 
yiunan 
Eusebio (Teófilo) y Olga Vrolijk-Kock y yiu 
Juan Ireno (Ene) y Chita Vrolijk-Farro y yiunan 
Susana (Chana) y Nicolas Tromp-Vrolijk y yiunan 
Tomas (Tinchi) y Marjorie Vrolijk-Kock y yiunan 
Norma 
(Nooi) 
y 
Maiky 
Croes-Vrolijk 
y 
yiunan 


Suegronan: Sra Vda. Maria Kelly-Boekhoudt y 
famia. Sra Vda. Angelina Boekhoudt-Boekhoudt y 
famia, Sra Vda. Denisia Kock-Dijkhoff y famia, 
Sobrino y sobrinanan, primo y primanan, ihanan, 
comer y compernan. 


Demas famia: Vrolijk, Geerman, Kelly, Boekhoudt, 
Kock, Robles de Medina, Willems, Silva, Rasmijn, 
Moreno Castillo, Croes, Tam, Gomes, Faro, Blanca, 
Fingal, Tromp, Everon, Winterdal, Wernet, Farro, 
Arends y demas famia. 


Ta invita pa acto di entiero cual lo tuma lugar na 
Aurora Funeral Home diasabra 11 di februari 2023 
di 9’or pa 11’or di mainta. Despues lo sali pa Santana 
Catolico na Paradera. 


Disculpa nos si den nos tristesa nos por a lubida 
algun famia of conocir. 


Manera solo ta despedi y e dia ta ter- 
mina, asina mi ta despedi di boso y mi 
bida terenal a yega su fin. Laga e dushi 
recuerdonan cu mi a pasa cu boso ta 
boso consuelo te dia nos bolbe reunie 
den Reino Celestial. 


Cu inmenso tristesa , pero conforme 
cu Dios Su boluntad nos ta participa 
fayecimento inespera di nos ser keri: 


Mirto Alexander Krozendijk 
Mihor conoci como Mirto 
*08- 02-1961 - † 29 -01-2023 


Su Mayornan den felis memoria: 
Emeterio “Techi” y Cleotilda “Tida” Krozendijk 
Su Rumanan: 
Vda Filomena Croes-Krozendijk y † Frans Croes 
†Alfonso “Boei” Krozendijk y vda Ulrika Krozendijk-Ja- 
cobs 
Shon Pe y Glenda Krozendijk-Kock 
Vdo Andresito “Dolf” y † Isaura Krozendijk-Sarda 
†Glenda Beatriz Krozendijk y vdo Jose Fernandes-Perna 
†Edwin Krozendijk 
†Ruben y vda Marlin Krozendijk- Penja 
Hildreth v/d Berg – Krozendijk y Rene van den Berg 


Mescos cu ruman: 
Eveline Lacle y famia (Corsow) 


Su sobrino(a)nan y sobresobrino(a)nan: 
Seever y Jessica Krozendijk-Kelly, Keaneeh y Jaydeeh, 
Dietwin Krozendijk y Merrely Franken, Kea’lah, Kyriah y 
Ly-Ann, 
Isandra Krozendijk, Andrew y Cayden, 
†Andres Aurelio Krozendijk, 
Albee y Roxenne Fernandes- Mathilda, Jeon y Elisha, 
dr. Eliza Fernandes y dr. Candida Sanchez Burmester, 
Reuben Krozendijk, 
Tahnee Krozendijk, 
dr. Kevin van den Berg y dr. Claire Koeyvoets, 
Willy Dirksz y famia. 
Elena Garcia y Maria “Dietje” Romero-Loor 
Tanta/Omo:Sra Vda. Alicia Krozendijk-Farro y famia 
Sr.Vdo. Alfred “Freddy” Maduro y famia 
Sra.Vda. Supriana Luciano y famia 
Su Omo y tantanan den felis memoria: 
Krozendijk- Kock y Bikker, 
Krozendijk- Kock y Maduro 
Su primo(a) nan hopi yega na cas: 
Marlon Maduro – Anthony Krozendijk – Dicky Krozendijk 
– Charlotte de Cuba-Maduro, Kathy Vrolijk-Krozendijk, 
Aura Kolman- Bikker. 
Su primo(a) nan y nan famia: 
Krozendijk-Kock- Bikker y Maduro 
Su amigo(a) nan stima: 
Sra Yaquelin Zambrano y Sr. Omar Castoñeda Cardona 
Sra Dica Mercado y famia 
Sr. Sonny Croes 
Sr. Jorge Dario 
Sr. Jose Do-Nascimento 
Sr. Jozef Barret 
Sr.Gabriel Lester y Sra Nelly Maduro 
Su bisiñanan : 
famia Comenencia-Fingal y famia Maduro–Oduber 
Su mascota stima : Rio 
Mescos cu famia: 
Sra Elvia Taborda-Lopez Zapata y famia ( Medellin Co- 
lombia), Sra Diane Horowitz y famia (New Jersey) 
Ta invita tur demas famia Krozendijk, Krosendijk, Croes, 
Kock, Sarda, Fernandes-Perna, Penja, van den Berg, Cama- 
cho, Farro, Maduro, Mathilda, Bikker, Koolman, Luciano, 
Kolman, Ras, Damian, Vrolijk, Do Nascimento, de Cuba, 
Theysen, Marselia, Taborda-Lopez Zapata, Ramirez, Com- 
enencia y Romero-Loor. Debotonan di Cas di Oracion 
“Cu confianza y fe den Señor de Los Milagros di Buga”, su 
amigo(a) nan mucho hopi pa menciona, amistadnan, cono- 
cirnan, demas bisiñanan; 
pa asisti na acto di condolencia y despedida cu lo tuma lugar 
na Aurora Funeral Home dialuna 13 februari 2023 di 2 or 
pa 4 or atardi. 
Cremacion ta tuma lugar den seno familiar. 
Enbes di flor of krans famia ta aprecia donacion pa : 
“Fundacion Ban Uni man pa cria nos muchanan”. 
Ta lamenta cu no ta ricibi bishita di condolencia na cas. 
Nos ta pidi disculpa si den nos tristesa nos por a lubida un 
famia. 


Ta Abo ta Esun cu a saca’mi 
for di barica di mi mama; Bo 
a haci’mi confia tempo cu mi 
tabata na pecho di mi mama. For 
di mi nacemento mi a wordo 
entrega na Bo; for di den barica 
di mi mama Bo tabata mi Dios. 
Salmo 22: 9-10 


Cu dolor na nos curason, nos ta participa fayecimento 
di nos ser stima: 
Sr. Silvio A. Nadall 
*11-01-1945 - †09-02-2023 


Acto di entiero lo wordo anuncia despues 


Cu hondo dolor nos kier a anuncia fayecimento 
di nos tata, yiu y opa 


Martino Farro 
*05-11-1965 
†05-02-2023 


Na number di su: 
Mama: 
Carmen Luidens 


Yiunan: 
Thaisa Farro 
Evienne Farro 


Nietonan stima: 
Evelienne Kock 
Jayshaun Kock 


Su rumannan, tanta y omonan, sobrino y 
sobrinanan, primo y primanan y demas famia, 
amigonan, bon bisiñanan y demas conocir 


Acto di cremacion lo tuma lugar diasabra 11 di 
februari 2023 di 11:00 pa 13:00 na Middelburg 
Hulanda. 


Acto di despedida lo wordo para riba e sigiente 
link: 


obituario a23 


Diasabra 11 Februari 2023 


“Laga tur locual ta sperami ta bunita, Laga cu tur 
locual cu mi encontra na caminda ta bunita, Laga 
tur locual cu ta rondonami ta bunita, Laga tur 
locual cu mi a laga atras keda bunita, y laga esaki 
nan termina den tur bunitesa”. 


Cu profundo tristeza na nos curason pero agra- 
decido pa locual el a significa pa nos, nos ta anun- 
cia fayecimento di: 


Sra Juliana Elizabeth 
FIGAROA-GEERMAN 
Mihor conoci como “Lies” of “Liesje” 
*08 april 1961 – †06 februari 2023 


Na nomber di su: 
Mayornan: † Genaro “Shon Hen” Geerman y † 
Frida Candelaria “Chida” Geerman-Wolter. 
Esposo: Benjamin “Jimmy” Figaroa. 


Yiu: Shaluzdin Figaroa. 
Benjamin “Juni” y Yamelies Figaroa-Petit. 
Nieta: Giandra Erasmus y Pablo Thijsen. 
Nieto: Giandre Erasmus y Eugeney Doulabi. 
Giand-marc Erasmus 


Benjamin Figaroa 


Benson Figaroa 


Tanta I omonan, Swa y cuñanan, prima y primo- 
nan, comer I compernan, su bisiñanan, amiga I 
amigonan, conocirnan I amistadnan. 


Amiga di cas: Aida Matos Gomez y famia, Ivonne 
Rosa, Lusmarie, Tanja 
Famianan: Figaroa, Geerman, Erasmus, Petit- 
Colina, Thijsen, Doulabi, Wolter, Tromp, Croes, 
Holsman, Quandt, Oduber, Albertus, Schenker, 
de Lange, Jaquin, Martinuz, Odor, Loefstok, 
Franken, Lake, Agumbero, Schuiltens, Fortin, 
Ayala, Perez, de Cuba, Rodriguez, Benita, Or- 
man, Franklin, Gonzalez, Irausquin, St. Jago, van 
Balkom, v/d Linde, Arends, Christiaans, Lampe, 
Dirksz, Semerel, Trimon, Fingal, Herms, Jacobs, 
Lacle, Dijkhoff, Wever, Rasmijn, Werleman, 
Vrolijk, Luidens y demas famia. 
I cu gradecimento na staff, personal I voluntario 
nan di hospice atardi. 
Acto di entiero lo tuma lugar Diaranson 15 feb- 
ruari 2023 di 2or pa 4or na Misa Santa Ana na 
Noord for di 2or e restonan mortal lo ta reposa 
den Misa Santa Ana y despues lo hiba nos defun- 
to stima na su ultimo lugar di sosiego na santana 
catolico na Noord. 


Adres pa Condolencia: Aurora Funeral Home 


Diamars 14 februari 2023, 07:00-09:00 PM 


Nos disculpa si den momento di dolor nos por a 
lubida algun familiar. 


Dios ta nos refugio, 
E ta nos fortalesa, 
El a resulta un yudador den mester. 
Salmo 46:1 


Cu dolor na nos curason, nos ta participa 
fayecimento di nos ser stima: 



Sra. Lydia Beatrix de Medeiros 
Carinosamente yama: “Bea” 


Na nomber di su: 
Esposo: 
†Angel Leonardo Rodrigo 


Yiu: 
Marco y Rebeca Rodrigo-Maduro 


Nietonan: 
Elijah Rodrigo 
Meghan Arendsz 
Zoe Arendsz 


Rumannan: 
Emma de Medeiros 
†Raymond y Ella de Medeiros-Richardson 
Edita Winkel-de Medeiros 
Virginio y Henita de Medeiros-Oduber 
†Jaime de Medeiros 
Blanca de Medeiros 
Amable de Medeiros 


Subrino- y Subrinanan: 
Valery Henriquez y Edgar Yzer y famia 
Elise Roelofs-Winkel y famia 
Hildana de Freitas-de Medeiros y famia 
Erayna de Medeiros y famia 
Ricardo de Medeiros y famia 
Danielle Schoop y famia 


Primo- y primanan na Aruba, Curacao, Hulanda 
y Merca. 


Amiga Stima: 
Marbella Migares 


Demas famia: de Medeiros, Rodrigo, Maduro, 
de Mey, Cordeiro, Lacle, Leo, Luidens, Orman, 
Henriquez, Yarzagaray 


Ta invita tur famia, amigo(a)nan y conocir pa 
acto di condolencia y despedida cual lo tuma 
lugar na Aurora Funeral Home diasabra 11 di 
februari 2023 di 2’or pa 4’or di atardi. 
Cremacion lo tuma lugar despues. 


Nos ta pidi disculpa si nos por a lubida un of 
otro persona of famia den nos momento di 
tristesa. 


The Lord is my shepherd, I shall not want. In 
verdant pastures, He gives me repose; beside 
restful waters, He leads me; He refreshes my 
soul. Even though I walk through the valley of 
the shadow of death, I will fear no evil; for You 
are at my side with Your rod and Your staff that 
give me courage. 
Psalm 23 


It is with deep sorrow that we announce the 
passing away on February 4th, 2023, of our 
beloved 


Ursula Jeanette Ahlip-Lejuez 


Left to mourn are: 
Her husband: 
Winston (Ako) Ahlip 
Her children: 
Timothy 
Ahlip 
and 
Catalina Ahlip 
Christopher Ahlip and Alexandra Ahlip 


Her grandchildren: 
Xenia, Vlad, Lazaro, 
Tristan, Bella 


Her parents: 
†Bernice K. Lejuez-Nisbet 


†John E. Lejuez 


Her siblings: 
†Agnes and †Thomas Thodé-Richardson 
†Rufus and Jane Richardson, 
Hyacinth (Tootsie) and †Adolf Leo-Lejuez, 
Tony and Yvonne Lejuez-Croes, 
Mary Lejuez 


Her in-laws: Thelma Ahlip, Wilma and Walter 
Tjon Pian Gia-Ahlip, Clifton and Gloria Ahlip, 
Morris Ahlip, Tessy and Selma Ahlip 


Nieces and nephews, cousins, godchildren 
and friends in Aruba, Curaçao, Sint Maarten, 
Holland, France and USA 


Employees of Heavenly Water, Sint Maarten 
Employees of Ako’s Upholstery, Aruba 


She was related to the following families: 
Ahlip, Lejuez, Thodé, Leo, Richardson, Nisbet, 
Georgescu, Ricci, Gibbs, Velazquez, Idigoras, 
Snijders, Wong, Cheung, Hazel, Arrindell, 
York, Meyers, Peterson, Williams, Huntington 


A special mention to her closest confidants: 
Sandra Idigoras, Jorge Velazquez, Ava Thodé 


If perhaps, in our grief, we forgot to mention any 
family and friends, please accept our apology. 


The family cordially invites you to join in 
celebrating her life on Wednesday, February 
15, 2023, at 2:00 pm to 4:00 pm at the Royal 
Funeral Home. 

Legislador di UE deteni pa interogacion 
den scandal di corupcion 


(AP) — Un legislador di 
Union Europeo vincula 
na e scandal di corupcion 
cu a sacudi e parlamento 
di e bloc na december a 
keda deteni pa interoga- 
cion mientras polis a tene 
mas inval, segun oficina di 
fiscal federal di Belgica a 
bisa ayera. 


E oficina a bisa cu polis a lis- 
tra den un banking safe na 


ciudad di Liefe pertenecien- 
do na legislador Belga, Marc 
Tarabella. Oficinanan den e 
gemeente di Anthisnes, unda 
Tarabella ta fungi como al- 
calde, tambe a haya bishita di 
autoridadnan. 


Parlamento di Union Eu- 
ropeo e luna aki a retira inmu- 
nidad protector di Tarabella 
pa sigura cu investigadornan 
por cuestion’e. E asamble 


a vota abrumantemente pa 
retira su proteccion parla- 
mentario como tambe esun 
di otro legislador, e Italiano, 
Andrea Cozzolino. Ambos a 
bisa mediante nan abogado 
cu nan ta dispuesto pa coop- 
era cu autoridadnan Belga. 


Oficina di fiscal a bisa cu a 
detene Tarabella pa intero- 
gacion, agregando cu awo ta 
keda na e hues investigativo 
pa dicidi si mester scuch’e 
den siguiente oranan. 


Tarabella a rechasa cualkier 
vinculo cu e scandal, den cual 
oficialnan Qatari y Marocano 
ta sospecha di ofrece soborno 
pa influencia decisionnan di 
Parlamento Europeo. Qatar 
y Maroco tambe vehement- 
emente a rechasa e acusa- 
cionnan, pero e asamblea 
a suspende tur trabao riba 
documentonan relaciona cu 
Qatar. 


Merca ta tira abao obheto 
desconoci bulando cerca di 
costa di Alaska 


(AP) — Un jet militar 
Mericano a tira abao un 
obheto desconoci bulan- 
do cerca di costa di Alaska 
ayera riba orden di presi- 
dente Joe Biden, segun 
oficialnan di Cas Blanco. 


E obheto tabata bulando na 
alrededor di 40mil pia y ta- 
bata representa un “menasa 
rasonable” na e seguridad di 
vuelonan civil, segun John 
Kirby, vocero di Conseho di 
Seguridad Nacional di Cas 
Blanco. El a describi e obhe- 
to como e tamaño di un auto 
chikito, y a bisa cu a tir’e cer- 
ca di frontera Merca-Canada. 


Tabata e di dos biaha den un 
siman cu oficialnan Meri- 
cano a tira abao algun tipo di 
obheto bulando riba Merca. 
Diasabra, avionnan militar a 
lansa un misil riba loke nan a 
sospecha di ta un blaas di spi- 
onahe Chines cerca di South 
Carolina. Cas Blanco a haci 
distincion entre e episodio- 


nan aki. 


Kirby a bisa cu ainda no 
ta conoci na ken e obheto 
desconoci tabata pertenece y 
no a bisa cu tabata un blaas. 
Oficialnan tampoco por a 
bisa si tabatin ekipo di vigi- 
lancia den dje. Kirby no taba- 
ta sa di unda el a bin of kico 
tabata su proposito. 


Asina mes el a presenta su- 
ficiente riesgo cu oficialnan 
Mericano a sinti cu ta miho 
pa bah’e for di aire. 


Kirbi a bisa cu pilotonan a 
examina e obheto visual- 
mente y a conclui cu no ta- 
batin tripulacion. A informa 
e presidente di e presencia 
di e obheto diahuebs anochi 
despues cu e dos avion mili- 
tar a evalua esaki. E obheto a 
cay den awanan friu y autori- 
dadnan ta spera cu na por re- 
cupera restonan mas lihe cu e 
restonan di e blaas enorme di 
siman pasa. 


Rusia ta anuncia 
reduccion di produccion di 
petroleo 


(AP) — Ayera Rusia a 
anuncia cu ta bay reduci 
produccion di petroleo cu 
500mil bari pa dia proxi- 
mo luna, despues cu pais- 
nan occidental a pone un 
limite na prijs pa su crudo 
pa motibo di su accion na 
Ucrania. 


“For di awe, nos ta bende 
completamente 
tur 
nos 
produccion di crudo, pero 
manera nos a declara anteri- 
ormente, nos no ta bay bende 
petroleo na esnan cu directa- 
of indirectamente ta adheri 
na e ‘dak di prijs,’” prome 
minister interino, Alexander 
Novak a bisa segun medio- 
nan Ruso. 
“En conexion cu esaki, Rusia 
boluntariamente ta bay re- 
duci produccion cu 500mil 
bari pa dia. Esaki ta bay yuda 
restaura relacionnan estilo 
mercado,” el a bisa. 


Crudo 
benchmark 
inter- 
nacional Brent tabata bay 
pa 1.5% mas halto ayera, na 
$85.75 pa bari. 
E Grupo di Siete democracia 
mayor a impone un limite 
di $60-pa-bari riba petro- 
leo Ruso manda na paisnan 


no-occidental. E meta ta pa 
mantene e fluho di petroleo 
na mundo pa preveni au- 
mentonan di prijs cu a mira 
aña pasa, mientras ta limita e 
ganashinan financiero di Ru- 
sia cu por usa pa paga pa su 
campaña contra Ucrania. 
Ta forsa cumplimento cu e 
limite door di prohibi com- 
panianan occidental cu en 
gran parti ta controla servi- 
cionan di cargo y seguro di 
move petroleo cu prijs riba e 
limite. 


Rusia a bisa cu no ta bay 
bende petroleo na paisnan 
cumpliendo cu e limite, un 
punto sin base pasobra petro- 
leo Ruso ta bendiendo bao di 
e prijs limite recientemente. 
Sinembargo, e limite, un em- 
bargo di Union Europeo riba 
mayoria di petroleo Ruso, y 
menos demanda pa crudo a 
nifica cu clientenan na India, 
Turkia y China a logra pusha 
pa descuentonan substancial 
riba petroleo Ruso. 


E impacto di un reduccion di 
500mil bari pa dia ta un pre- 
gunta habri mientras un eco- 
nomia global den reduccion 
ta disminui e sed pa petroleo. 


